ועדת החוקה, חוק ומשפט, כנסת 25, פרוטוקול מספר 33, 2023-02-15 00:00

שמחה רוטמן: בוקר טוב

שמחה רוטמן:  אני פותח את ישיבת ועדת החוקה, חוק ומשפט

שמחה רוטמן:  היום כ"ד בשבט התשפ"ג, השעה 09:00

שמחה רוטמן:  על סדר היום ציון במשפט תפדה – מחזירים את הצדק למערכת המשפט, הצעת חוק יסוד: השפיטה (תיקון) ביקורת שיפוטית על חקיקה

שמחה רוטמן:      כדרכנו בימים פחות לחוצים וטעונים אנחנו נתחיל בהצהרות פתיחה

שמחה רוטמן:  גלעד ביקש שנשמור את תורו

שמחה רוטמן:  יואב סגלוביץ', בבקשה

יואב סגלוביץ': באמת מחזירים את הצדק למערכת המשפט ואין יום מוצלח מזה מאשר היום שעולה חוק יסוד: דרעי

יואב סגלוביץ':  היום באמת עולה נושא חוקתי מהמעלה הראשונה, שימוש בסמכות המכוננת, חוק דרעי

יואב סגלוביץ':       היחידי שיכול לעצור את הטירוף הזה, יש לו רק שם אחד: בנימין נתניהו, ראש הממשלה, שעליו גם האחריות הכוללת

יואב סגלוביץ':  בכל הכבוד הראוי לכולם, גם לחבר כנסת שמחה רוטמן וגם לשר יריב לוין, הם רק הידיים

יואב סגלוביץ':  ברור שזה לא אתם

יואב סגלוביץ':  לא שאתם לא חכמים אבל ברור שזה לא אתם

יואב סגלוביץ':  מי שקובע זה נתניהו ונתניהו צריך לעצור ולעצור עכשיו

יואב סגלוביץ':      דבר נוסף שהוא בתחום אחר

יואב סגלוביץ':  החל מיום רביעי שעבר אני דורש שהוועדה הזאת תתכנס לדון בהשלכות הביטחוניות במישור הבין-לאומי של הרפורמה הזאת

יואב סגלוביץ':  ביקשתי לעשות זאת טרם הקריאה הראשונה ולא נעניתי

יואב סגלוביץ':  אנחנו ממשיכים לרוץ ועוד לא עצרנו

יואב סגלוביץ':  ממשיכים לרוץ מדבר לדבר בנושא מהותי לביטחון כוחות הביטחון של מדינת ישראל אבל זה פשוט לא מעניין את הוועדה הזאת ולא מעניין אותך

יואב סגלוביץ':  אני דורש בפעם החמישית שהוועדה הזאת תתכנס ואם צריך בתיאום עם ועדת החוץ והביטחון – גם שם הוגשה בקשה לדיון משותף – אפשר לעשות דיון משותף, להזמין את המומחים הנוגעים בדבר, בייחוד על רקע הימים האלה

יואב סגלוביץ':  אפרופו מה שקורה, אנחנו כאן כאילו שלווים ורגועים אבל מה שקורה בירושלים, מה שקורה ביהודה ושומרון חודש לפני הרמדאן, זאת התנהגות מופקרת של הממשלה הזאת בכל התחומים הביטחוניים האלה

יואב סגלוביץ':  חייבים לקיים את הדיון הזה ואני דורש זאת

יואב סגלוביץ':  אני גם מבקש תשובה מתי יתקיים הדיון

יואב סגלוביץ':  אי אפשר להשאיר אותנו בעניין הזה

יואב סגלוביץ':  עם כל הכבוד, אתם טוענים בלהט כל הזמן שהממשלה הזאת דואגת לביטחון אבל הביטחון מופקר לחלוטין ועכשיו לא רק הביטחון מופקר אלא גם מי שאמור להגן על אלה שבאמת נלחמים בטרור, גם אותם אתם מפקירים ואתם פשוט לא עושים את הדיון הזה

יואב סגלוביץ':      אני דורש לדעת מתי יתקיים הדיון הזה ואני מבקש התייחסות לעניין הזה כי אנחנו רצים מדבר לדבר ולא נוגעים בשום דבר מהדברים לעומק

יואב סגלוביץ':  הנושא הוא נושא ביטחוני מן המעלה הראשונה ואני דורש לקיים את הדיון בו

יואב סגלוביץ':  תודה

שמחה רוטמן: תודה רבה חבר הכנסת יואב סגלוביץ'

שמחה רוטמן:  חבר הכנסת אלעזר שטרן, בבקשה

אלעזר שטרן: תודה

אלעזר שטרן:  אנחנו מתכנסים כאן בסוג של מעקף למה שהיה הרבה מאוד שנים כאן

אלעזר שטרן:  ברור שההצעות שאנחנו דנים בהן מזה כמה שבועות, אלה הצעות שכולן היו צריכות להיות הצעות ממשלתיות

אלעזר שטרן:       (היו"ר חנוך דב מלביצקי, 09:08)     

חנוך דב מילביצקי: אני יודע שאתה לא נהנה לדבר מולי אבל הפעם תצטרך

אלעזר שטרן: לא

אלעזר שטרן:  דווקא הפעם לא אכפת לי

אלעזר שטרן:  אני אגיד לך למה הפעם אני שמח מולך, כי אתה לפחות מסתכל, מקשיב ולא מדבר בטלפון כל הזמן ומקבל הנחיות מנתניהו או מיריב לוין

אלעזר שטרן:  לפחות תקשיב

אלעזר שטרן:  גם אם אתה לא יכול לעשות כלום ואתה שפוט של השפוט של השפוט, לפחות יש מישהו שמקשיב

אלעזר שטרן:      בוא נדבר על מי שלא נמצא בחדר

אלעזר שטרן:  אתה חדש כאן אבל אתה אחד מאיתנו

חנוך דב מילביצקי: הכי חדש שאפשר

אלעזר שטרן: אתה אחד מאיתנו

אלעזר שטרן:  אני לא זוכר – ואני קצת יותר ותיק כאן – שהשתמשו בתרגיל הזה של הצעת חוק של ועדה או הצעת חוק פרטית כדי לעקוף הצעת חוק ממשלתית

אלעזר שטרן:  אני זוכר שחיברו, אני זוכר שהמתינו, אבל בדיוק ההפך

אלעזר שטרן:  אני לא זוכר שהביאו הצעות חוק שאולי חלקן היו בכלל רשומות מראש כהצעות חוק ממשלתיות וכשהבינו שצריכים לדרוס מהר יותר את הדמוקרטיה או את מה שיש בעם הזה, בואו נהפוך את זה להצעת חוק של ועדה שגם במקרה הזה בדרך כלל היה מקובל שמאחוריה יש רוב ברור של הוועדה ולא כמו במקרה הזה

אלעזר שטרן:  כאילו עושים עוד תרגיל לעקוף את זה

אלעזר שטרן:      על שפתותיכם – גם במקרה שלך – מצד אחד סיפור של אהבת העם, אהבת הארץ ואהבת המדינה ומהצד השני אתם משדרים הפוך, חלקכם, לא באופן אישי דווקא אתה, מזלזלים במאות אלפי אזרחים שיוצאים לרחובות ומגלים אכפתיות לארץ הזאת בה הם חיים וחולמים עליה

אלעזר שטרן:  אתם נותנים יד לזלזול בהם, שלא לדבר על זה שלא מקשיבים להם

אלעזר שטרן:  צריך להגיד את האמת, כי כאשר האנשים האלה, כולם – ואני אצטער יחד איתך – יתגשמו הנבואות שלהם לגבי המצב הכלכלי ולא משנה באיזו דרך, אם בגלל העולם או בגלל מה שיעשו באופן אישי או בגלל מה שהם ישלחו – לא יהיה כסף להחזיק את הקואליציה הזאת

אלעזר שטרן:  לא יהיה כסף להחזיק את הישיבות

אלעזר שטרן:  לא יהיה כסף לשלם לבחורי הישיבות

אלעזר שטרן:  גם לא יהיה כסף לרווחה וכאשר גם היום, לצערי הרב, אתם לוקחים כסף מהרווחה ומשלמים אותו לאינטרסים של הקהלים של הקואליציה

אלעזר שטרן:      דרך אגב, אני גם לא זוכר – אולי אתה זוכר – מתי נשיא המדינה קרא ליושב ראש ועדת החוקה, אחרי שהוא כבר יודע שיושב ראש ועדת החוקה כאילו שיכור מהצלחתו, מהפרופיל התקשורתי שהוא מצא

אלעזר שטרן:  אני לא יודע מתי קרא לו נשיא המדינה להתייעצויות

אלעזר שטרן:      בשורה התחתונה, תמסור בבקשה ליושב ראש הזה שהוא כבר השיג את שלו

אלעזר שטרן:  כבר כולם יודעים מי הוא, כבר כולם רוצים לראיין אותו, אפילו נשיא המדינה נאלץ – אני אומר זאת כך – נוכח האיום הגדול לקרוא לו, שיבין שעכשיו באמת אפשר לעצור כאן ולהידבר

אלעזר שטרן:  אתה יודע שגם כשאנחנו אומרים להידבר, אנחנו חוטפים על זה ואומרים אין מה לדבר איתם

אלעזר שטרן:  אנחנו אנשים שכן מאמינים שלטובת המדינה הזאת צריך לדבר, גם כשיש מחלוקות קשות

אלעזר שטרן:      תעצרו בבקשה כדי שבאמת לדיבור תהיה משמעות

אלעזר שטרן:  תודה

חנוך דב מילביצקי: תודה

חנוך דב מילביצקי:  אני רק אגיד ברשותך שחברים טובים מאוד שלי הפגינו כאן ביום שני האחרון

חנוך דב מילביצקי:  אין לי ולא לאף אחד שאני מכיר ולו טיפה זלזול בהם או חוסר הערכה

חנוך דב מילביצקי:  בכלל לא

ולדימיר בליאק: אתה לא מכיר את דודי אמסלם?     

חנוך דב מילביצקי: אני אגיד לכם מה אני מכיר

חנוך דב מילביצקי:  בבקשה, אני לא רוצה לפתוח על זה עכשיו דיון כי אני רוצה לתת לכולם את הצהרות הפתיחה שלכם

חנוך דב מילביצקי:  אני מאוד מצר על כך שאני כמעט לא שמעתי - למעט מחבר הכנסת כהנא וחבר הכנסת איזנקוט - שום גינוי לא לאמירות של רון חולדאי ולא אהוד אולמרט

גלעד קריב: אתה טועה

מירב כהן: לא הקשבת

גלעד קריב: יש לך שמיעה סלקטיבית

ולדימיר בליאק: רק רצינו לוודא שאתה מכיר את השר המיועד אמסלם

חנוך דב מילביצקי: חבל מאוד שאתם לא יוצאים נגד הדברים האלה ולא אומרים בצורה מאוד ברורה שזה לא מייצג אתכם

גלעד קריב: על חולדאי לא היה מה לצאת

חנוך דב מילביצקי: היה הרבה מאוד מה לצאת

חנוך דב מילביצקי:  זה שאתה חושב שלא היה מה לצאת, זאת טרגדיה גדולה

גלעד קריב: אתה פשוט מוציא את דבריו מהקשרם

חנוך דב מילביצקי: בבקשה, מירב כהן

מירב כהן: קודם כל, אני חושבת שזה לא ראוי שבצד אחד אתם באים ואומרים פנינו להידברות ומצד שני אתם עושים בדיוק הפוך וממשיכים בדיוק באותו הליך חקיקה, בהליך בזק

מירב כהן:  אני חושבת שזה פשוט לבוא לעניין הזה בידיים לא נקיות

מירב כהן:  אם באמת יש לכם רצון להידברות, אני חושבת שראוי שתעצרו את התהליך המאוד מאוד מזורז והמסוכן הזה

מירב כהן:      אתם אומרים בואו לתהליך הידברות ללא תנאים מקדימים

מירב כהן:  פשוט תבואו לנשיא, תעצרו את ההפגנות ותבואו ללא תנאים מקדימים

חנוך דב מילביצקי: אני לא חושב שהייתה אמירה לעצור את ההפגנות

חנוך דב מילביצקי:  לא שמעתי את זה

מירב כהן: בוודאי

מירב כהן:  אני רוצה להזכיר לכם שאפילו במשא ומתן הקואליציוני עם השותפים שמרכיבים את הממשלה כרגע, אף אחד מכם לא האמין לבנימין נתניהו

מירב כהן:  כולכם באתם עם תנאים מקדימים

מירב כהן:  כל המפלגות באו עם תנאים מקדימים, עד כדי כך שהם לא הסכימו להשביע את הממשלה עד אשר הדרישות שלהם יעוגנו בחקיקה

מירב כהן:  אתם באים אלינו כשאצלכם בקואליציה קוראים לנתניהו שקרן בן שקרן ולא מאמינים למילה שלו וכל הסדר והסכם איתו דורשים לעגן מראש בחקיקה, ואתם מצפים מאיתנו להאמין וללכת בעיניים עצומות אחריו? אתם לא חושבים שאנחנו מבינים שישתמשו בנו לרעה? שישתמשו בנו כעלה תאנה? זאת הרי צביעות כי גם האנשים שיושבים בקואליציה איתו לא האמינו לו, אז אתם מצפים שאנחנו נחדל מהפגנות רק כי הוא אמר שהוא מוכן לדבר? זה לא אמיתי

מירב כהן:  זה לא רציני

מירב כהן:  לא הייתם פועלים באותו אופן

מירב כהן:  לכן זה לא הוגן לצפות מאיתנו לבוא ולשים את הכול על הולד רק מישהו מוכן לדבר

מירב כהן:      גם נשיא המדינה ביקש לעצור את החקיקה ובכל זאת מי שישב בכיסא הזה, חבר הכנסת שמחה רוטמן, בחר להתעלם לחלוטין מדבריו של הנשיא והעביר את הדברים בחקיקה

מירב כהן:  זה לא הפריע לו בערב לעשות את הדבר ההפוך ממה שהוא עשה בבוקר

מירב כהן:       אנחנו לא ניתן שינצלו אותנו לרעה ואנחנו לא נשמש עלה תאנה

מירב כהן:  אנחנו מצפים שיפסיקו את התהליך הדורסני הזה ואז נבוא ונדבר בכל שעה ובכל יום

מירב כהן:  אנחנו כמובן מאוד מאוד רוצים למנוע את הקרע הזה בעם

מירב כהן:      אני רוצה להצטרף לדברים של חבר הכנסת סגלוביץ' לגבי חיילי צה"ל

מירב כהן:  זאת סוגייה שגם אני מקבלת עליה הרבה מאוד פניות וגם אני הגשתי בקשה לדיון דחוף בנושא הזה

מירב כהן:  אני חושבת שהרפורמה הזאת שתמוטט את מערכת המשפט בישראל, שהיום המערכת הזו היא מהווה ממש מגן על חיילי צה"ל ובזכותה הם יכולים לקבל גם הכרה והגנה בין-לאומית כי אנשים יודעים שיש לנו ביקורת פנימית, שיש לנו בית משפט רציני, ברגע שבית המשפט יהפוך להיות שלוחה של הקואליציה – ההגנה הזאת תפוג וחיילי צה"ל פשוט לא יוכלו להיות חופשיים בעולם

מירב כהן:  לא מגיע להם שנפקיר אותם בצורה כזו ומן הראוי שנקדיש לזה לפחות דיון בו תשמעו מומחים ותבינו את ההשלכות של הנושא ההרסני הזה

חנוך דב מילביצקי: את הרבה אחרי שלוש דקות

חנוך דב מילביצקי:  אני רוצה לאפשר לחברי כנסת נוספים

מירב כהן: אני אשלים עוד נושא אחד

מירב כהן:  אני חושבת שזה לא לגיטימי שכדי לנסות למנוע את ההפגנות, להוציא עוד פעם מהבקבוק את השד העדתי

מירב כהן:  אני רואה את חבריך לקואליציה עושים את זה ללא הרף

מירב כהן:  כדי להפוך את ההפגנות למשהו לא לגיטימי, קוראים לכולנו פריבילגים

מירב כהן:  שמענו את הנאום של חבר הכנסת דודי אמסלם שאני חושבת שאתה כחבר במפלגתו צריך לגנות אותו

מירב כהן:  לקרוא לכולנו אנשים עם מרצדסים, עם שעוני יוקרה, לצייר את כולם כשמאלנים פריבילגים, יש כאלה שמרחיקי לכת וגם אומרים בוגדים, קיצוניים – זה לא נכון

מירב כהן:  בא לשם כל עם ישראל, מרכז, פריפריה, ימין, שמאל, דתיים, חילוניים

מירב כהן:  באים בהמוניהם עם הילדים שלהם ולא נכון לתייג את כולנו כאנשים לא לגיטימיים

מירב כהן:  זה גם לא יעזור לכם כי ההפגנות רק הולכות וגדלות

מירב כהן:  הייתי מצפה ממך לגנות את הדברים הכול כך קשים שאמר חבר הכנסת דודי אמסלם

חנוך דב מילביצקי: תודה

חנוך דב מילביצקי:  חבר הכנסת גלעד קריב

גלעד קריב: בוקר טוב אדוני היושב ראש

גלעד קריב:  בפתח הדברים הקצרים צריך לציין שבשעה שאנחנו מכונסים כאן לדיון בתוכניות של הציונות הדתית להרס מערכת המשפט שמשום מה מקבלות גיבוי של מפלגת השלטון, אנחנו נמצאים גם במצב שבו הציונות הדתית מבקשת להרוס ולהחריב את שרשרת הפיקוד של צה"ל ולהעמיד בסכנה את חיילי צה"ל ומפקדיו לא רק בזירה הבין-לאומית אלא גם בשטח

גלעד קריב:  מה שקורה כרגע ביהודה ושומרון, העובדה ששר האוצר כרגע עסוק בריב סמכויות עם שר הביטחון ועם מפקדי צה"ל על פעילות בכרם, בשטחים, רק מראה כמה מסע ההרס לא עוצר רק במערכת המשפט

גלעד קריב:       אתמול חבר הכנסת רוטמן קיים שיחת זום ביחד עם שר האוצר והמושל הצבאי של השטחים מטעם עצמו, בצלאל סמוטריץ'

גלעד קריב:      (היו"ר שמחה רוטמן, 09:16)     

שמחה רוטמן: עדיין לא

גלעד קריב: כנראה שלחבר הכנסת רוטמן יש תוכניות ביום שלישי אחר הצוהריים כך שזה בסדר לעצור את הדיונים אבל כאשר לנו יש פעילות פרלמנטרית, לא צריך להתחשב בה

שמחה רוטמן: זה היה בזמן המליאה

גלעד קריב: בשיחת ה-זום הזאת נשאל שר האוצר איך אפשר להבטיח את ההגנה על זכויות האדם

גלעד קריב:  אמר שר האוצר: אני מבטיח לכם, תהיה הגנה על זכויות האדם

גלעד קריב:      אדוני היושב ראש, אולי בעיניך אנחנו אנרכיסטים אבל אני ממש מציע לך ולחברך יושב ראש הסיעה והמפלגה לא לחשוב שאנחנו מטומטמים

גלעד קריב:  אנחנו לא מתכוונים לתת את ההגנה על זכויות היסוד שלנו בפני אדם שמתגאה בעמדות הגזעניות שלו ושל משפחתו

גלעד קריב:  אנחנו לא מתכוונים להפקיד את ההגנה על זכויות היסוד שלנו בידי אדם שארגן את מצעד הבהמות

גלעד קריב:  אנחנו לא מתכוונים לתת את ההגנה על זכויות היסוד של אזרחי ישראל בידי אדם שפרסם תוכנית הכרעה שהיא טקסט פשיסטי כוחני ולאומני

גלעד קריב:  אנחנו לא מתכוונים לתת את ההגנה על זכויות היסוד של אזרחי ישראל בידי אדם שעמד על הדוכן ואמר כמה הוא מצטער שהמהלכים ב-1948 מול אזרחי ישראל הערבים לא הושלמו כפי שהוא היה רוצה שיושלמו

גלעד קריב:      אם כן, אנחנו מודיעים גם לך אדוני היושב ראש וגם לשר האוצר שלא דואג כנראה לכלכלת ישראל אלא עסוק בדברים אחרים אחרי הזלזול שהוא הפגין לדברי מנכ"לי הבנקים, אנחנו מודיעים לכם שלא יקום ולא יהיה שאתה ובצלאל סמוטריץ' תגנו על זכויות היסוד של אזרחי ישראל

גלעד קריב: אין בעיה

גלעד קריב:  תודה רבה, חבר הכנסת קריב

גלעד קריב:  חבר הכנסת ולדימיר בליאק, בבקשה

ולדימיר בליאק: תודה רבה אדוני היושב ראש

ולדימיר בליאק:  אני קודם רוצה להתייחס להערה שנשמעה כאן, האם אנחנו התייחסנו או לא התייחסנו לאמירות כאלה ואחרות בהפגנות

ולדימיר בליאק:  קודם כל, התייחסנו, אבל גם אתם חברי הקואליציה צריכים להבין שאנחנו לא מכונת הגינויים של הליכוד ולא של אף אחד אחר

ולדימיר בליאק:  אם ציפיתם לזה, אז תשכחו מזה

ולדימיר בליאק:      אני דווקא באתי היום במצב רוח חיובי והחלטתי ללכת למקורות של הבית הזה ולצטט את דבריו של ראש הממשלה שלנו בנימין נתניהו, דברים שנאמרו לפני שנים לא רבות מעל דוכן הכנסת

אלעזר שטרן: הוא מטעה אותך

אלעזר שטרן:  אתה אחר כך אומר שאתה כל הזמן מקבל הודעות תמיכה ואתה לא חי את המציאות, אפילו לא בתוך הוועדה

שמחה רוטמן: אני לא מרשה להפריע באמצע הצהרות פתיחה

אלעזר שטרן: אני יודע

אלעזר שטרן:  הכול אתה לא מרשה

שמחה רוטמן: אני לא מרשה בכלל

שמחה רוטמן:  גם לא הערות ביניים

אלעזר שטרן: אני רק אומר לך שתקשיב לו

שמחה רוטמן: חבר הכנסת שטרן, אני קורא אותך לסדר

אלעזר שטרן: בסדר, אבל תקשיב לו

ולדימיר בליאק: תודה

אלעזר שטרן: כל היום הוא עם הטלפון

שמחה רוטמן: חבר הכנסת שטרן, אני קורא לך לסדר פעם שנייה

ולדימיר בליאק: הוא אמר את הדברים הבאים:     "דמוקרטיה ישראלית יציבה ומשגשגת, דמוקרטיה בה יש מקום למחלוקות ולהסכמות

ולדימיר בליאק:  דמוקרטיה שיש בה איזונים ובלמים

ולדימיר בליאק:  רשות מחוקקת, רשות מבצעת ורשות שופטת

ולדימיר בליאק:  יש לנו מערכת משפט מהטובות בעולם וכך היא תישאר

ולדימיר בליאק:  אנחנו מכבדים זכויות מיעוטים וחופש לכל אדם ללא הבדל דת, גזע ומין

ולדימיר בליאק:       ישנם כאלה שרואים בקיומן של בחירות חזות הדמוקרטיה אבל דמוקרטיה אמיתית נבחנת דווקא בתקופות שבין מערכות הבחירות, מהדרך שבה אנחנו שומרים על מערכת המשפט, על זכויות הפרט, על חופש הביטוי, על האיזון בין שלוש הרשויות ומעל לכל על הבריאות והאיתנות של הפרלמנט"

ולדימיר בליאק:      כך אמר ראש הממשלה בנימין נתניהו לפני כמה שנים מעל דוכן הכנסת

ולדימיר בליאק:  בדיוק הפוך ממה שאתם עושים היום

ולדימיר בליאק:  תודה רבה

שמחה רוטמן: תודה רבה חבר הכנסת ולדימיר בליאק

שמחה רוטמן:  חברתה כנסת קארין אלהרר, בבקשה

קארין אלהרר: תודה רבה אדוני היושב ראש

קארין אלהרר:  רציתי להגיד בוקר טוב גם לכל חברי הקואליציה אבל אני רואה שאין הרבה מהם כאן

קארין אלהרר:  אולי רק חנוך מלביצקי מייצג אותם היום

אלעזר שטרן: צריך להגיד לו מילה טובה

קארין אלהרר: באמת צריך להגיד מילה טובה

שמחה רוטמן: אני מוכרח לומר שלי באופן אישי זה מחמיא לי שהם לא סופרים אותי שאני מהקואליציה

שמחה רוטמן:  אני ממלכתי

שמחה רוטמן:  אני של כולם

גלעד קריב: לא

גלעד קריב:  אתה פשוט קטגוריה אחרת

שמחה רוטמן: אני מצטער שהם לא כוללים גם אותך כי גם אתה הרבה יותר ממלכתי

אלעזר שטרן: אתה באמת חושב שאתה ממלכתי? הצחקת אותנו

קארין אלהרר: אני לא מצליחה להבין את האירוע הזה

קארין אלהרר:  הרי הם יבואו לכאן והם ירימו את היד ויצביעו והם אפילו לא יודעים על מה

אלעזר שטרן: ונגיד שהיה דיון בהשתתפות כולם

אלעזר שטרן:  דיון ארוך

קארין אלהרר: זה מאוד מצער שהם שולחים את היושב ראש, אותך אדוני היושב ראש, כדי להשתיק את האורחים שמדברים באופן שלא מוצא חן בעיניך, כדי לנזוף בהם כמו שעשית אתמול וכמו שעשית בהזדמנויות קודמות

קארין אלהרר:  אתה יודע, אנחנו כולנו מכלים כאן את זמננו בדיוני סרק

קארין אלהרר:  חייבים להגיד את האמת

קארין אלהרר:  הדיונים האלה מתקיימים בינך לבין עצמך

קארין אלהרר:  אנחנו נמצאים כאן אבל אתה יודע, אנחנו לא יותר מניצבים במופע של רוטמן

אלעזר שטרן: באיזו שעה הרובוטים מגיעים להצביע?     

קארין אלהרר: אני אומרת לך שאני לא מצליחה להבין למה חברי הקואליציה אוטמים את אוזניהם ועיניהם לנוכח העובדה שהציבור לא אוהב את הדבר הזה

קארין אלהרר:  הגיעו מאות אלפי אנשים והם באים ואומרים לא לרפורמה הזאת

קארין אלהרר:  רפורמה זה דבר טוב אבל כאן זה לא

שמחה רוטמן: גלעד, שמעת?     

קארין אלהרר: לא למהפכה הזאת

גלעד קריב: שמעתי שמה, שרפורמה זה טוב?     

קארין אלהרר: אני קוראת לכם לשמוע את זעקתם האמיתית והכנה של נשים, של גברים, של ילדים, של מורים, של מורות, הייטקיסטיות, רופאות, נהגי אוטובוס וכל מי שהיה כאן

קארין אלהרר:  אל תאטמו את האוזניים שלכם

קארין אלהרר:  היושב ראש אטם אבל מה עם כל יתר חברי הקואליציה?     לטובת אלה שעייפו מהפרטים והדיונים, אני רוצה להזכיר משהו שאולי חמק מאוזני הציבור

קארין אלהרר:  אתמול התגלה שההצעה שאתה אדוני מבקש לקדם כאן, יצא שהיא אומרת שהביקורת השיפוטית, אם תהיה, היא תהיה רק במצב שבו כל הרכב בית המשפט העליון יצביע פה אחד

קארין אלהרר:  אמר היועץ המשפטי לוועדה שאין אח ורע לדבר הזה

קארין אלהרר:  זה לא קיים בשום מקום בעולם

קארין אלהרר:  אני שואלת אותך אדוני היושב ראש לאן אתה רוצה להוליך אותנו

קארין אלהרר:  יותר מזה, איך הגעת לרעיון העוועים הזה?     

שמחה רוטמן: תודה

קארין אלהרר: לא

קארין אלהרר:  אני לא סיימתי

שמחה רוטמן: אבל הצהרת הפתיחה שלך נמשכה הרבה מעבר לזמן של הצהרות פתיחה

קארין אלהרר: בסדר

קארין אלהרר:  אתה תיתן לי עוד משפט

שמחה רוטמן: עוד משפט

קארין אלהרר: אני רוצה לומר עוד דבר

קארין אלהרר:  שוב נחזור ונאמר שהיום אתה גם מעלה במליאה הצעה פרטית לטרומית, שגם היא, הפלא ופלא, עוסקת באותו נושא בדיוק

קארין אלהרר:  אני אומרת לך שאתה לא מכבד את הכללים של הבית הזה, אתה נוהג בצורה ממש בריונית בחקיקה

קארין אלהרר:  מי ישמע, אולי יש לזה איזו אחיזה בציבור אבל הלכתי ובדקתי

קארין אלהרר:  בוא נראה את הנתונים

קארין אלהרר:  לאחרונה פורסם שרק 21 אחוזים מהציבור מסכים עם פסקת ההתגברות שהצעת - 21 אחוזים – לפיה יהיה ניתן להתגבר על כל חוק מול בג"צ ברוב רגיל

קארין אלהרר:  62 אחוזים מהציבור דורשים לעצור את הליך החקיקה כולו

קארין אלהרר:  זה חדשות ערוץ 12

קארין אלהרר:  אפילו בקרב מצביעי הליכוד, מפלגתו של שר המשפטים שהתחיל את כל הטירוף הזה, קרוב ל-50 אחוזים ממצביעי הליכוד, לפי חדשות 13, רוצים לעצור את התהליך

קארין אלהרר:      אני שואלת אותך אדוני היושב ראש למה בשם השם אתם לא עוצרים את הטירוף הזה

שמחה רוטמן: אני אשמח לענות אם יום אחד תסיימי את הצהרת הפתיחה

גלעד קריב: אני מוותר על הצהרת הפתיחה שלי

שמחה רוטמן: מאוחר מדי

שמחה רוטמן:  אני חייב בלומר שזו בדיוק אחת הבעיות עם המשא ומתן עם האופוזיציה

שמחה רוטמן:  עכשיו הוא מוותר על הצהרת הפתיחה

אלעזר שטרן: לי יש שאלה יותר קצרה

אלעזר שטרן:  מתי קבעתם לרובוטים לבוא להצביע?     

גלעד קריב: הייעוץ המשפטי כבר חיווה את דעתו על המסלול הכפול שאתה מנהל? ביקשנו אתמול חוות דעת

שמחה רוטמן: גלעד, אתה מפריע

גלעד קריב: האם כשיושב ראש מקדם הצעת חוק פרטית, הוא יכול באותו יום לקיים דיון במסלול של ההצעה?     

שמחה רוטמן: חבר הכנסת גלעד קריב, כרגע אתה מפריע

אלעזר שטרן: יש לנו הרבה שאלות של זמנים

אלעזר שטרן:  אני שאלתי מתי הרובוטים יגיעו להצביע ולהגיד שהם הבינו על מה הדיון

שמחה רוטמן: בהתחשב בעובדה שאתה בקריאה שנייה אתה יותר מדי גמיש

שמחה רוטמן:      חברת הכנסת דבי ביטון, בבקשה

דבורה ביטון: בוקר טוב

דבורה ביטון:  אני מקווה שיהיה בוקר קצת יותר אופטימי אף על פי שזה ממש לא נראה כך

גלעד קריב: חכי לצוהריים ולערב

דבורה ביטון: אני רוצה להעלות לכם את מצב הרוח

דבורה ביטון:  כבוד היושב ראש, ברשותך אני רוצה להתחיל

אלעזר שטרן: חנוך, אתה מבזבז את הזמן

שמחה רוטמן: חבר הכנסת אלעזר שטרן, אתה בקריאה שנייה

דבורה ביטון: אני רוצה לפתוח בהתנצלות בפני הסדרנים בגין הוועדה הסוערת שהייתה, על התבטאויות כועסות שלי מאחר ובאמת הייתה כאן סערת רגשות זה נראה לי קצת לא מידתי איך שהתנהלו

דבורה ביטון:  אני באמת מביעה התנצלות

דבורה ביטון:  הם לא אשמים

דבורה ביטון:  הם לא צריכים להיות חלק מהכאוס הזה

דבורה ביטון:  מכל הלב, אני מאוד מעריכה וחושבת שהם מאוד חשובים וזה אמור בכלל לגבי כל עובדי הכנסת

דבורה ביטון:       אדוני, אני יודעת שצעדת אתמול לבית הנשיא אבל אני חייבת לספר לך מה עובר עלי בימים האחרונים כי זה המקום

דבורה ביטון:  אתה יודע, במשך שנים סיפרתי לבנות שלי את הסיפור של הקוסם מארץ עוץ

דבורה ביטון:  יש שם את איש הפח

דבורה ביטון:  לאיש הפח בעצם עקרו את הלב

דבורה ביטון:  חלילה, אני לא אומרת שזה אתה

דבורה ביטון:  אני מרגישה שהוועדה הזו, אף אחד לא מקשיב

דבורה ביטון:  אלפים, מאות, רבבות יוצאים ואין הקשבה וזה לא נכנס

דבורה ביטון:  הם כאילו לא קיימים

דבורה ביטון:  אתה יודע מה יותר מטריד אותי? אני כמעט בטוחה שאנשי הצללים הם אלה שמכתיבים מאחורי הקלעים

גלעד קריב: פורום קהלת?     

דבורה ביטון: לא

שמחה רוטמן: גלעד, לא היה לך מספיק זמן?     

דבורה ביטון: גם אלה שאומרים שהם מנועים מלהתערב ואין ספק שהם המתערבים והם המכתיבים

שמחה רוטמן: גלעד, אני חייב לומר שזה מאוד מעליב אותי כי אני תכננתי לפתוח היום את דבריי ולהתייחס לדבריך

שמחה רוטמן:  אתמול חיכיתי להתייחס לדבריך אבל הלכת מיד אחרי דבריך

שמחה רוטמן:  גם היום רציתי להתייחס בתחילת דבריי לדבריך ואתה הולך, אבל בסדר

שמחה רוטמן:  אם אתה לא יכול להקשיב להצהרות פתיחה של חבריך מהאופוזיציה, בסדר

גלעד קריב: אני הולך לשמור על יוראי בוועדת החינוך

שמחה רוטמן: לשמור על יוראי, זה מנצח כל דבר

שמחה רוטמן:  בכלל, יוראי וחינוך

שמחה רוטמן:  לך שמור

דבורה ביטון: זאת הזדמנות שתברך גם בשמי את העיתונאי שיצא בגלוי

גלעד קריב: גם כשהוא לא פה, אתה מדבר עליו

שמחה רוטמן: פיקוח נפש דוחה הכול

שמחה רוטמן:  רוץ, שמור על יוראי

דבורה ביטון: אדוני, אני באמת ובתמים לא מצליחה להבין למה עצירה של ההליך הזה לשבועיים – תחשבו שאם היה עכשיו חג, אין ספק שהייתם מאוד מאוד עסוקים והייתם עוצרים, אז תחשבו שעכשיו אנחנו עושים את חג הדמוקרטיה – קחו הפוגה לשבועיים ותנו לנהל הידברות מקצועית

דבורה ביטון:  תודה

שמחה רוטמן: תודה רבה חברת הכנסת דבי ביטון

שמחה רוטמן:  חנוך, בבקשה

שמחה רוטמן:  אתה יכול להתייחס גם לחג החדש, חג הדמוקרטיה

שמחה רוטמן:  אני חשבתי שייסדנו אותו השבוע עת הצבענו

אלעזר שטרן: חנוך, יש לך גם זמן של תשעה חבר כנסת להצהרות פתיחה, כל אלה שלא נמצאים כאן

חנוך דב מילביצקי: תודה אדוני היושב ראש

מתן כהנא: אני יוצא לרגע כדי להצביע

שמחה רוטמן: נשמור לך את תורך להצהרת פתיחה

חנוך דב מילביצקי: אני מייצג ציבור גדול של מצביעי ליכוד איתו אני נמצא בקשר הדוק, חלק יזום על ידי, הרוב יזום על ידם מכיוון שהטלפון שלי מפורסם וגלוי

אלעזר שטרן: של כולנו

חנוך דב מילביצקי: יש כאלה שיש להם כמה מספרי טלפון

חנוך דב מילביצקי:  לי אין

חנוך דב מילביצקי:  לכן אני מקבל את כל ההודעות לא מצונזרות, לא מפולטרות אלא ישר

חנוך דב מילביצקי:  אני רוצה להמליץ לחבריי באופוזיציה שטוב תעשו אם תדברו על העמדות שלכם ועל המצביעים שלכם כי אתם טועים לחלוטין בכל מה שנוגע למצביעי הליכוד ולעניות דעתי גם בכל מה שנוגע למצביעי הימין באשר הם

חנוך דב מילביצקי:      הרפורמה מבחינתנו, מבחינתי באופן אישי, היא דבר שהיה נחוץ מזה שנים רבות

חנוך דב מילביצקי:  אני חושב שהדרישה לעצור אותה היא דרישה לא נכונה ולא לגיטימית

חנוך דב מילביצקי:  כאשר אתם הייתם בשלטון, אפילו לא העליתם על דעתכם לעשות את זה ואני לא אתן דוגמאות לגבי מעשים שנעשו בתקופת הממשלה הקודמת

קארין אלהרר: אתה נגד מתווה הנשיא?     

חנוך דב מילביצקי: אנחנו מאוד מאוד נחושים להעביר את הרפורמה הזאת

חנוך דב מילביצקי:  אנחנו יודעים בדיוק מה המשמעויות שלה

חנוך דב מילביצקי:  הניסיון להתייחס גם לחברי הכנסת של הליכוד ושל הקואליציה כאנשים שלא מבינים, שמעתי כאן כל מיני כינויים כאלה ואחרים בהם מכנים אותנו, זה אולי נחמד כדי לייצר כותרות אבל בסופו של דבר זה רחוק מהמציאות

אלעזר שטרן: אתה התכוונת לרובוטים?     

שמחה רוטמן: אלעזר, אני קורא אותך לסדר פעם שלישית

שמחה רוטמן:  די

אלעזר שטרן: בסדר

אלעזר שטרן:  אני אצא

אלעזר שטרן:      (חבר הכנסת אלעזר שטרן יוצא מאולם הוועדה)     

חנוך דב מילביצקי: בסופו של דבר אנחנו עושים את מה שאנחנו מאמינים בו

חנוך דב מילביצקי:  אני חושב שהבעיה המרכזית בחוסר היכולת שלנו לתקשר היא שאתם באמת באמת לא רואים בנו אנשים ששווים אליכם מבחינת התבונה, מבחינת האמונה בדעות ובכלל מבחינת היכולת שלנו לנהל מדינה

חנוך דב מילביצקי:  בסופו של דבר אם אני רוצה להסתכל, אלו שלקחו את הטון לגבי הובלת ההפגנות והמחאה – ואלה לא המוחים והמפגינים עצמם אלא אלו שלכאורה מדברים בשמם - לוקחים קו מאוד מאוד קיצוני שתכליתו היא אחת: עצם הלגיטימיות של שלטון ימין בעיניהם הוא דבר פסול מעיקרו

חנוך דב מילביצקי:  את הדבר הזה אנחנו לא נאפשר ואני קורא לכם שוב – באמת מתוך רצון כן ואמיתי – לבוא ולדבר בלי תנאים מוקדמים

חנוך דב מילביצקי:  תודה

שמחה רוטמן: תודה רבה

שמחה רוטמן:  חברת הכנסת אורית פרקש הכהן, בבקשה

שמחה רוטמן:  אחריה עופר כסיף ואחריו אני אגיד את הצהרת הפתיחה שלי

שמחה רוטמן:  אם מתן כהנא יחזור, יהיה תורו

שמחה רוטמן:  אחר כך נעבור לדיון

קארין אלהרר: הצהרת פתיחה שלך?     

שמחה רוטמן: כן

שמחה רוטמן:  גם לי מותר

אורית פרקש הכהן: בוקר טוב

אורית פרקש הכהן:  אדוני היושב ראש, אני רוצה לנצל את הצהרת הפתיחה שלי כדי לשתף אותך ואת חברי הוועדה בשתי קריאות שיצאו באופן פומבי ביום או ביומיים האחרונים על ידי רשימה של עשרות, אם לא מעל מאות, נציגים, שופטים ועורכי דין מקנדה

אורית פרקש הכהן:  סטייטמנט ביי זה קנדיאן ג'וריס

אורית פרקש הכהן:  מסמך שני הוא מסמך שיצא מהנציבות האירופית, ה-קומישן של ונציה

אורית פרקש הכהן:  שני הגופים מתריעים ומדברים בחומרה רבה על הרפורמה ועל כובד החקיקה שאתה מקדם ובעצם למעשה חותרים תחת הצגת הדברים הלא מדויקת שלך כאילו מה שאתה עושה זה מודל מקובל ואפילו מומלץ בעולם

אורית פרקש הכהן:  הם אומרים את מה שכולנו ידענו

אורית פרקש הכהן:      ההצהרה הקנדית היא מאוד מאוד ברורה

אורית פרקש הכהן:  הם מדברים על כך שבישראל יש ריכוז של כוח פוליטי שהוא חריג, שבזה שיטת המשפט הישראלית מאוד שונה מיתר השיטות בעולם, בגלל הכוח שיש לממשלה בפרלמנט, וביחד עם הדבר הזה יש כאן סכנה מאוד גדולה, בעצם ניצול לרעה

אורית פרקש הכהן:      אין לנו ביל אוף רייטס, אין לנו חוקה, אין לנו כלום ובעצם הם מסיימים ואומרים שכמו כל שיטה משפטית, גם השיטה הישראלית יכולה לשפר אותה אבל הרפורמה הזו היא לא לגיטימית

אורית פרקש הכהן:  כך הם אומרים

אורית פרקש הכהן:  הרפורמה הזאת היא לא לגיטימית, היא לא יכולה לקחת צורה של חקיקה חד צדדית ומהירה עם שינויים כל כך מסיביים שפוגעים בזכויות אדם ופוגעים ברשות השופטת

אורית פרקש הכהן:       אני אשמח להעביר לך את המסמך המנומק הזה

אורית פרקש הכהן:  חתומים עליו שופטים לשעבר, פרופסורים מאוניברסיטאות ברחבי קנדה ואונטריו וכולי

אורית פרקש הכהן:      המסמך השני הוא המסמך של ה-קומישן של ונציה שישראל חברה בו

אורית פרקש הכהן:  הנשיאה של ה-קומישן הזה, הגברת קליר באזימלורי, מפרסמת פומבית את ההצהרה הבאה ואומרת: בתי משפט ומערכת משפטית חייבים להיות מוגנים – שילדד – מהתערבות פוליטית ופוליטיזציה ואנחנו בעצם מביעים את הדאגה שלנו ממה שקורה ומהעובדה שפוגעים במוסדות האלה בישראל

אורית פרקש הכהן:  אנחנו קוראים לכולם להגיע להסכמות רחבות

אורית פרקש הכהן:      אמרתי כבר את הדברים שיש לי לחקיקה ואני מניחה שתהיה לי זכות דיבור אבל חשבתי שיש מקום לשתף בשני הדברים האלה ולקחת אותם בחשבון, אדוני היושב ראש, לא רק להקשיב

שמחה רוטמן: תודה רבה חברת הכנסת אורית פרקש

שמחה רוטמן:  חבר הכנסת עופר כסיף, בבקשה

אלעזר שטרן: מתן כהנא הגיע

שמחה רוטמן: כן

שמחה רוטמן:  אני יודע

מתן כהנא: זה לא הגיע

מתן כהנא:  זה חזר

מתן כהנא:  שלא יצטייר כאילו הרבה הגעתי באיחור

עופר כסיף: תודה רבה

עופר כסיף:  בהמשך למה שאמרה חברתי חברת הכנסת אורית פרקש הכהן, אני אומר מאוד בקצרה

עופר כסיף:  יש הרבה בעיות אבל שתי בעיות שאני רוצה לחדד

עופר כסיף:       אין כאן באמת דיון משום שהממשלה ומייצגה כאן, יושב ראש ועדת החוקה, שמו לעצמם מטרה והיא לחסל את מערכת המשפט בכל דרך ובכל מחיר

עופר כסיף:  מה שאתם עושים כאן – כמטאפורה, אני מדגיש – זה רצח סדרתי משום שאתם למעשה מחסלים שלב אחרי שלב, גורם אחר גורם, שקשור למערכת המשפט ולמה שמכונה שומרי הסף

עופר כסיף:  על ידי דה-לגיטימציה ודמוניזציה, גם של מערכת המשפט על מרכיביה ואנשיה כולל שופטים ספציפיים, ספציפיות, ואותו הדבר לגבי ייעוץ משפטי

עופר כסיף:  כלומר, אתם לא רק מנסים לחסל – שוב, מטאפורית – וזאת מטרתכם את הגורמים הללו מבחינה פונקציונלית, אלא גם מבחינה אישית

עופר כסיף:       הדבר השני הוא בהמשך למה שאמרה חברת הכנסת אורית פרקש הכהן

עופר כסיף:  המטרה שלכם שהזכרתי נגזרת מתפיסת עולם

עופר כסיף:  תפיסת העולם שלכם היא תפיסת עולם אנטי דמוקרטית בעליל, שלא לומר פשיסטית, שרוצה שתהיה כאן רק רשות אחת חסרת מעצורים, חסרת עכבות וחסרת בלמים

עופר כסיף:  קרי, ממשלה שתעשה ככל העולה על רוחה

עופר כסיף:  למשל החוק האווילי, המטורלל, הפשיסטי במהותו, שהציע חבר הכנסת לאחרונה, שמשטרה תוכל להיכנס לבתים בלי צו

עופר כסיף:  זה רק קצה הקרחון

עופר כסיף:  חלק מהדמוניזציה והדה-לגיטימציה שאתם עושים היא גם לציבור הרחב שמודאג ולאופוזיציה המודאגת מהמהלכים הדורסניים והאלימים שלכם

עופר כסיף:  יכול פה חבר כנסת לומר דברי הבל, שכאילו המפגינים בהמוניהם שדואגים לעתידם ולרווחתם - עושים להם גם דה-לגיטימציה ודמוניזציה - כאילו הם – מה שמכנה ראש הממשלה וכנופייתו – אנרכיסטים

עופר כסיף:  דרך אגב, כדאי שקודם ילמדו מה זה אנרכיזם אבל אני לא אכנס לזה עכשיו

עופר כסיף:  מכנים אותם כשם גנאי בשם הזה

עופר כסיף:       לא יעזור לכם, המרי האזרחי ימשיך והוא לא ייגמר עד שאתם תרדו מההצעה המטורפת הזאת שלכם או עד שהיא לא תוכל לעבור בכלים דמוקרטיים אחרים

עופר כסיף:  לא יעזור לכם, אנחנו לא ניתן לכם לעשות את זה

עופר כסיף:  יש לנו, לחבריי ולי, ביקורת מאוד רצינית גם על מערכת המשפט אבל יש הבדל בין ביקורת ותיקון לבין הרס

עופר כסיף:  אתם הורסים

שמחה רוטמן: תודה רבה

שמחה רוטמן:  תמו הצהרות הפתיחה

קארין אלהרר: מה עם מתן?      

שמחה רוטמן: מתן לא כאן

אלעזר שטרן: הוא התייאש

אלעזר שטרן:  מהכול הוא התייאש

עופר כסיף: זה מה שנקרא מתן בסתר

אלעזר שטרן: היה חשוב לו להגיד שהוא כאן

שמחה רוטמן: אני אגיד מספר מילים ואני אשתדל לחבר את הדברים שאומר בהצהרת הפתיחה שלי ואולי בכל זאת לנסות להפוך את זה לדיון ענייני

שמחה רוטמן:      ראשית, האופוזיציה בכל דרך – גם ההתנהלות שלה עכשיו וגם ההתנהלות שלה בימים האחרונים - חבל שחבר הכנסת בליאק לא כאן כי רציתי להגיד שאני מאוד שמח לראות אותו יושב ליד שולחן לא מטפס עליו - היא מתחת לכל ביקורת

שמחה רוטמן:  ההתנהלות שהאופוזיציה מפעילה והניסיון – בהחלט ניסיון משמעותי שמושקעים בו מאמצים רבים – לעצור את הדיונים כאן

קארין אלהרר: אתה הורס את המדינה וזה מה שמעניין אותך?     

שמחה רוטמן: חברת הכנסת אלהרר, אני קורא אותך לסדר פעם ראשונה

קארין אלהרר: לא הבנתי את האירוע הזה

שמחה רוטמן: חברת הכנסת קארין אלהרר, כשמישהו מפריע בהצהרות פתיחה של אחרים אני קורא אותו לסדר

קארין אלהרר: אני מזכירה לך שהפרעת לי

שמחה רוטמן: המטרה העליונה של האופוזיציה – והם אומרים את זה בכל דרך – לא מעניין אותם הידברות ולא מעניין אותם קידום הרפורמה

קארין אלהרר: אני מוחה על האמירה הזאת

שמחה רוטמן: מעניין אותם לעצור את הדיונים

קארין אלהרר: ברור

קארין אלהרר:  קודם תעצור

שמחה רוטמן: הדיונים כאן הם נורא נורא חשובים

קארין אלהרר: תחזור לאבן שושן ותראה מה הפירוש של דיון

שמחה רוטמן: חברת הכנסת קארין אלהרר, אני קורא אותך לסדר פעם שנייה

קארין אלהרר: תפסיק להלך אימים

שמחה רוטמן: אתמול במהלך הדיונים, בחלק האחרון של יום הדיונים, זכינו לראות שבאופן לא מפתיע מי שישב אז מטעם האופוזיציה בחדר, חבר הכנסת יואב סגלוביץ', ניסה ממש לקטוע את דבריי באמצע כי הוא ראה מה הולך לקרות

שמחה רוטמן:  מה שאנחנו ראינו זה שבנוגע לחוק יסוד: כבוד האדם וחרות וחוק יסוד: חופש העיסוק, הקראתי מתוך פרוטוקול משנת 1994, אז ישב בראש הוועדה אדם ממפלגת העבודה וישב כאן חבר הכנסת לשעבר אוריאל לין והקראתי בפניו איך התייחסו בזמן אמת לחקיקה שהוא הביא

שמחה רוטמן:  אמרו הוא עשה ריצת אמוק, אמרו שלא היה בחדר אף נציג מלבד נציגי משרד המשפטים, אמרו שהחקיקה החפוזה הזו גרמה לכאוס – ואתם מדברים על כאוס – שהיה צריך שנתיים לאחר מכן לחוקק חוק יסוד מחדש והשורה האחרונה של חוק יסוד: חופש העיסוק הייתה חוק יסוד: חופש העיסוק – בטל

שמחה רוטמן:  למה? כי חוק יסוד: חופש העיסוק שנחקק קודם לכן, היה צריך לבטל אותו ולחוקק אותו מחדש כי הוא גרם לכאוס מוחלט, כי הוא היה בריצת אמוק לפני בחירות ורצה להספיק לחוקק את זה כשאין אף אחד בחדר ואף אחד לא הרים דגל על כל הנזקים האדירים שזה גרם

שמחה רוטמן:  כנ"ל בנוגע לביקורת השיפוטית, כנ"ל בנוגע להוצאת השוויון

שמחה רוטמן:      אנחנו לא עושים עבודה כזאת

שמחה רוטמן:  תבדקו כמה דיונים התקיימו בוועדה לני חוק יסוד: כבוד האדם וחרותו

קארין אלהרר: אתה קורא לזה דיונים?     

שמחה רוטמן: תבדקו כמה דיונים התקיימו בוועדה לפני חוק יסוד: חופש העיסוק

שמחה רוטמן:  אנחנו מקיימים דיונים מעמיקים ואנחנו שומעים מומחים

שמחה רוטמן:  אמר כאן יואב סגלוביץ' – אותו אחד שבשנייה שמנסים לנהל כאן שיח ענייני בוועדה, הוא קוטע אותו בהערות ביניים והייתי צריך להוציא אותו בשלוש קריאות ברצף כדי שלא יקטע את המעט שרציתי לומר ברצף

אלעזר שטרן: מעט?     

שמחה רוטמן: מעט מאוד

אלעזר שטרן: התכנסנו לרחם עליך

שמחה רוטמן: חבר הכנסת אלעזר שטרן, אתה בקריאה שנייה

שמחה רוטמן:       הוא אמר שלא היה כאן שיח הביטחון

שמחה רוטמן:  דיבר כאן המשנה ליועצת המשפטית לממשלה בתחום המשפט הבין-לאומי עורך דין גלעד נועם, דיבר כאן ד"ר ערן שמיר בורר, דיברה כאן פרופסור טליה איינהורן

קארין אלהרר: ומה עשית עם המידע הזה?     

שמחה רוטמן: חברת הכנסת קארין אלהרר, אני קורא אותך לסדר פעם שלישית

קארין אלהרר: לצאת?     

שמחה רוטמן: כן

קארין אלהרר: סבבה

שמחה רוטמן: הייתה כאן פרופ' טליה איינהורן והיא עדיין כאן

אורית פרקש הכהן: היחידה

שמחה רוטמן: הציגו את הסוגיות של המשפט הבין-לאומי

קארין אלהרר: אחלה דיון, רוטמן

שמחה רוטמן: היה ד"ר ערן שמיר בורר מהמכון לדמוקרטיה

שמחה רוטמן:  הוא 20 שנים בפרקליטות הצבאית והוא סיים כראש דבל"א (מחלקת הדין הבין-לאומי)

שמחה רוטמן:      (חברת הכנסת קארן אלהרר יוצאת מאולם הוועדה)     

שמחה רוטמן: אף אחד לא התייחס לנושא הביטחוני? כמה שקרים אתם יכולים להפיץ?      

דבורה ביטון: כמה אתה?     

שמחה רוטמן: איך אתם לא מתביישים? איך אין לכם את הבושה הבסיסית? הרי הכול מוקלט, הכול משודר, הציבור רואה

דבורה ביטון: יושב לידך יועץ משפטי, אומר לך ואתה מדכא את הדעה שלהם

שמחה רוטמן: חברת הכנסת דבי ביטון, תודה

אלעזר שטרן: אתה שואל אותנו?     

שמחה רוטמן: לא

שמחה רוטמן:  אתה דיברת ואמרת שקרים וחבריך אמרו שקרים ואני ישבתי ושתקתי

אלעזר שטרן: אבל אתה שואל אותנו

אלעזר שטרן:  אל תגיד כמה אתם

אלעזר שטרן:  "כמה", זאת מילת שאלה

שמחה רוטמן: אפשר גם להיות בשקט כשמישהו אחר מדבר

אלעזר שטרן: שמחה, זה בסדר, אבל "כמה", זאת מילת שאלה

אלעזר שטרן:  אתה רוצה שנענה?     

שמחה רוטמן: חבר הכנסת שטרן, אני לא רוצה שתענה

אלעזר שטרן: אז אל תשאל אותי

שמחה רוטמן: אני רוצה שתימנע מלקטוע אותי ואם אתה תקטע אותי עוד פעם אחת, אתה תצא החוצה כי זה מה שאתה עושה כל הזמן

אלעזר שטרן: אז אל תשאל

שמחה רוטמן: אתה קוטע כל אמירה שלא נעים לך לשמוע

אלעזר שטרן: לא

אלעזר שטרן:  אתה שואל אותי

אלעזר שטרן:  אתה פונה אלי

שמחה רוטמן: חבר הכנסת שטרן, אני קורא אותך לסדר פעם שלישית

אלעזר שטרן: בסדר

שמחה רוטמן: צא בבקשה

שמחה רוטמן:  תודה

שמחה רוטמן:  זה בלתי אפשרי

שמחה רוטמן:  תרבות הדיון

אלעזר שטרן: אבל תרבות הדיון היא שאם אתה שואל אותי, תן לי לענות

אלעזר שטרן:  אתה שואל שאלה

אלעזר שטרן:  שאלת אותי כמה פעמים

שמחה רוטמן: אתה תיתן לי לסיים משפט

אלעזר שטרן: בסדר, תסיים, אבל זה לא קשור

שמחה רוטמן: תפסיק להפריע

שמחה רוטמן:  אתה הפרעת לכל דובר שדיבר בהערת ביניים כשלא מצא חן בעיניך

שמחה רוטמן:  אתה לא יודע להכיל דעה שאתה לא מסכים איתה

שמחה רוטמן:  אני ישבתי והקשבתי לשקרים מופרכים שאמרת ושאמרו חבריך ולא הערתי ואתה לא יכול לשמוע מילה

שמחה רוטמן:  אתה פשוט לא יכול

שמחה רוטמן:  צא בבקשה

אלעזר שטרן: אני יוצא, אבל אל תשאל שאלות ואחר כך תגיד אל תענו לי

אלעזר שטרן:  אני יוצא, אל תדאג

אלעזר שטרן:      (חבר הכנסת אלעזר שטרן יוצא מאולם הוועדה)     

שמחה רוטמן: היכולת של חברי הכנסת מהאופוזיציה לנהל שיח ענייני בלי שקרים, פשוט לא מובן לי מה אתם מרוויחים מהשקרים האלה

שמחה רוטמן:  כל הציבור רואה

עופר כסיף: איזה שקרים? תן דוגמה

עופר כסיף:  בינתיים מי שמשקר זה אתה

שמחה רוטמן: חבר הכנסת עופר כסיף, אמרתי

דבורה ביטון: תן עובדות

שמחה רוטמן: ישב כאן חבר הכנסת יואב סגלוביץ' וטען בפנים רציניות שלא התנהל כאן דיון בנושא הביטחוני

שמחה רוטמן:  אני חושב שהוקדש לזה זמן רב

שמחה רוטמן:  דיברו שלושה מומחים

שמחה רוטמן:  אמר עורך הדין גלעד נועם, המשנה ליועצת המשפטית לממשלה, שאת שאר הדברים הוא רוצה להשלים בדיון חסוי

שמחה רוטמן:  אמרתי גם בדיון שאחרי הקריאה הראשונה, בין הקריאה הראשונה לקריאה השנייה והשלישית, בחוק שעליו הוא בא לדבר, אני בהחלט אשקול לקיים דיון חסוי

שמחה רוטמן:  כרגע זה ממתין למליאה

שמחה רוטמן:  אתם יודעים מה? זה השקר הכי גדול שאתם חוזרים עליו נון-סטופ: תעצרו את הדיונים, אתם לא מקשיבים לנשיא, הנשיא אמר בוא נדבר לפני הקריאה הראשונה

שמחה רוטמן:  הקריאה הראשונה היא רק ביום שני הבא

שמחה רוטמן:  יש שבוע לנהל דיונים בלי לחץ

שמחה רוטמן:  אתם לא רוצים לבוא

שמחה רוטמן:  אתם לא באים

עופר כסיף: אל תשכח עוד דברים שהנשיא אמר

שמחה רוטמן: שר המשפטים יריב לוין ואני קראנו ליאיר לפיד ולבני גנץ בואו לנשיא להידבר בלי תנאים מוקדמים, אין כרגע קריאה ראשונה, לא ביקשנו פטור מחובת הנחה, לא הצבענו עליו ביום שני, לא הצבענו עליו אתמול - - -     

אורית פרקש הכהן: שמחה, שלושה ימים הידברות? הרי תביא את זה למליאה ביום שני

אורית פרקש הכהן:  אני חייבת לענות לך כי אתה יודע כמה אני רוצה לנהל דיאלוג

שמחה רוטמן: אתם פועלים בציניות

אורית פרקש הכהן: היושב ראש, אני אמרתי לך שאנחנו רוצים לדבר, נכון?     

שמחה רוטמן: אורית, לא, אני אסיים את דבריי

אורית פרקש הכהן: זה לא רציני

אורית פרקש הכהן:  שלושה ימים

אורית פרקש הכהן:  עכשיו זה באמת בדמי

אורית פרקש הכהן:  גם אני רוצה הידברות אבל לא כשאתם רוצים להעלות את זה ביום שני להצבעה

שמחה רוטמן: אורית, מה יש לך?     

אורית פרקש הכהן: אני רוצה לדבר על ההידברות

שמחה רוטמן: אבל אני באמצע הדיבור

שמחה רוטמן:  אני יודע שאת רוצה לדבר

שמחה רוטמן:  כשאת רצית לדבר, גם אני רציתי לדבר והמתנתי

שמחה רוטמן:      אני מאמין שכשבאים להידבר, באים להידבר

שמחה רוטמן:  מי שרוצה להשיג הישג פוליטי של דחיית דיונים, אתם עושים פיליבסטר, אתם קופצים על שולחנות, אתם תוקפים סדרנים, את זה תעשו פה

שמחה רוטמן:  כשבאים לנשיא, באים בלי תנאים מוקדמים אבל גם את זה אנחנו לא מקבלים     מכאן אני מבקש לעבור בכל זאת לדיון בנושא שעל סדר היום

עופר כסיף: המשך החקיקה זה לא תנאי מוקדם?     

אורית פרקש הכהן: זה לא נושא שאפשר ברצינות לדבר עליו שלושה ימים בין הצבעות במליאה

אורית פרקש הכהן:  זה לא רציני

אורית פרקש הכהן:  זה אפילו פייק, הצעת פייק להידברות

אורית פרקש הכהן:  חבל

שמחה רוטמן: חברת הכנסת אורית פרקש הכהן

שמחה רוטמן:  אני רוצה להזכיר למי ששכח, אולי גם את, שכאשר התחלתי את תהליך העבודה של ציון במשפט תפדה, לא הבאתי נוסח

שמחה רוטמן:  אני אמרתי בואו נדבר על הבעיות האמיתיות, בואו תציעו אתם פתרונות וננסה לגבש משהו ביחד כאן בוועדה

שמחה רוטמן:  קיבלתי מכתב שחתומים עליו כל נציגי האופוזיציה שאמר לי שאם אתה לא מציג נוסח, אנחנו מחרימים את דיוני הוועדה

שמחה רוטמן:  קארין אלהרר חתמה עליו עם נציגי האופוזיציה – אם אתה לא תציג נוסח, אנחנו מחרימים את הדיונים

אורית פרקש הכהן: אבל הדיונים מתנהלים במקביל

שמחה רוטמן: עכשיו אני מדבר

שמחה רוטמן:  אני אקרא אותך לסדר

שמחה רוטמן:  אני מדבר עכשיו

שמחה רוטמן:  די

שמחה רוטמן:  אמרתי בסדר גמור

שמחה רוטמן:  מבקשים, הדבר שהכי חשוב לי זה שיהיו דיונים עם נציגי האופוזיציה

שמחה רוטמן:  הם לא רוצים להחרים, הם רוצים נוסח, אני אכין נוסח

שמחה רוטמן:  הכנתי נוסח, קיבלתי אמירה: אנחנו נחרים עד שתהיה חוות דעת של יועץ משפטי

שמחה רוטמן:  אמרתי, טוב, בסדר, ננהל, נקשיב למומחים ונחכה

שמחה רוטמן:  קבענו באותו שבוע, במקום ארבעה ימי דיונים, קבענו שני ימי דיונים וחיכינו שתבוא חוות הדעת של היועץ המשפטי

שמחה רוטמן:  הגיע מסמך ההכנה של היועץ המשפטי ומאז אני יושב כאן כמעט חודש ומחכה ומצפה שתואילו בטובכם לנהל דיון ענייני, ולא

שמחה רוטמן:  יום ההצבעה של זה לקריאה ראשונה, אתם באים ואומרים שאם לא תדחו, אין דיון ענייני

שמחה רוטמן:  אני אומר שלא נדחה כי חיכינו לכם חודש, נצביע ויש עוד שבוע

שמחה רוטמן:      רבותיי, התרגילים שלכם שקופים

שמחה רוטמן:  הציבור שלכם רואה אותם

עופר כסיף: אנחנו רואים איפה הציבור נמצא בניגוד למה שאתה אומר

שמחה רוטמן: בניגוד למה שאתם חושבים, הציבור והעם במדינת ישראל לא מטומטם

אורית פרקש הכהן: רוטמן, לפי הסקרי גם הציבור שלכם רואה והוא לא מת על הרעיון

שמחה רוטמן: תודה רבה

אורית פרקש הכהן: רגע, היושב ראש, אני לא הפרעתי לך ואני חייבת להגיב

אורית פרקש הכהן:  קודם כל, לומר שהערות שלנו הן לא ענייניות - - -     

שמחה רוטמן: אורית

אורית פרקש הכהן: רצית שאני לא אפריע וכיבדתי ואני חושבת שאתה צודק

שמחה רוטמן: דקה

אורית פרקש הכהן: מאוד חשוב לי להגיב לנושא ההידברות כי זה באמת בדמי

אורית פרקש הכהן:  לומר שלא היו בוועדה הזו הערות ענייניות, זה פוגע, מעליב ובעיקר אלה פשוט דברים שהם לא אמת

אורית פרקש הכהן:  הקדשתי הרבה מאוד דברים וגם חבריי

אורית פרקש הכהן:  הבאנו דברים מקצועיים

אורית פרקש הכהן:  רק בדיון הזה הקראתי את הערת נציבות והאזהרה שהגיעה מקנדה

אורית פרקש הכהן:  כל ההערות היו כי כולנו יודעים שהחקיקה הזאת היא לא דבר דבור על אופניו

אורית פרקש הכהן:      דבר שני

אורית פרקש הכהן:  על מה אתה מדבר? על איזו הצעה אמיתית להידברות אתה מדבר? בעוד כמה שעות היום אתם מעלים את חוק יסוד דרעי להצבעה

אורית פרקש הכהן:  אז על איזה הידברות אתה מדבר? מדובר כאן בסט של שישה-שבעה סעיפים שמשנים סדרי עולם

שמחה רוטמן: אני חושב שייצגת באופן מופתי

אורית פרקש הכהן: אני לא הפרעתי לך כשדיברת

שמחה רוטמן: כן, אבל את כבר בזמן של תגובה לתגובה לתגובה

אורית פרקש הכהן: הערות ענייניות

אורית פרקש הכהן:  ביקשנו שלא תהיה פוליטיזציה של שופטים, ביקשנו שתהיה הסדרה מהותית של חוק יסוד, לא חוק יסוד דרעי, אנחנו לא מקימים חוקי יסוד לעבריינים במדינת ישראל

שמחה רוטמן: אורית, תודה

אורית פרקש הכהן: אלה הערות ענייניות שאתה מסרב להקשיב להן

שמחה רוטמן: תודה רבה

שמחה רוטמן:  אני חושב שהדגמת היטב שההערות הענייניות שלכם הן שלילת עצם החקיקה ולדבר על אריה דרעי

אורית פרקש הכהן: לא נכון

דבורה ביטון: אמרנו שיש מקום לרפורמה, לא בנוסח שעולה עכשיו

עופר כסיף: מה שאתה אומר, זה סילוף של מה שאומרים כאן

עופר כסיף:  אתה מסלף את מה שאומרים כאן

אורית פרקש הכהן: שמחה, זה לא מתאים לך

קריאה: יש כאן גם ציבור בלתי מיוצג שרוצה לקבל ייצוג

קריאה:  ציבור בלתי מיוצג

קריאה:  לא כמוכם שאתם כאן 24 שעות ביממה

שמחה רוטמן: תודה רבה

שמחה רוטמן:  אדוני היועץ המשפטי, בוא תסייע לנו בהכוונת הנושאים

שמחה רוטמן:  אני רוצה לעבור לפי מסמך ההכנה שלך ויכול להיות, כמו שהצעת אתמול, שאם אני אסביר קצת כמציע על הכיוון של המודל לביקורת שיפוטית, הדיון, גם של המומחים וגם של חברי הכנסת, אולי יתכנס למקום קצת יותר פרודוקטיבי

שמחה רוטמן:  כך אני מקווה

שמחה רוטמן:      הנושא הראשון שאתה דיברת עליו הוא המודלים של הביקורת השיפוטית בכלל או שאת המציע שנתחיל בנושא יותר מצומצם

שמחה רוטמן:  מסמך ההכנה שלך עוסק בכמה סוגיות ואני שואל מה נראה לך יותר מבחינת המבנה

גור בליי: המודלים השונים היו הרקע בהקשר הזה

גור בליי:  אני חושב שאולי כדאי לצלול, בהנחה שהמודל עצמו הוא נתון, לסוגייה הראשונה שהיא בעצם עילות הביקורת השיפוטית

גור בליי:  העלינו שאלות לגבי שני הרכיבים שם, גם לגבי ה-שוריינה בחוק יסוד וגם ה-סותר בבירור

שמחה רוטמן: בסדר

שמחה רוטמן:  אני כן רוצה להתייחס

שמחה רוטמן:  חבל לי מאוד שגלעד לא כאן

אורית פרקש הכהן: תכניס אותו

שמחה רוטמן: לא הוצאתי אותו

שמחה רוטמן:  הוא יצא בעצמו

שמחה רוטמן:  אגב, מבחינת חברי הכנסת שיצאו, כמו קארין, אפשר להגיד להם שיחזרו

שמחה רוטמן:      מבחינת המודלים של הביקורת השיפוטית

שמחה רוטמן:  אתמול "האשים" אותי בדבריו גלעד – אני אומר האשים במירכאות כי בעיניי זאת לא האשמה אלא אמת לאמיתה – והקשבתי לדבריו רוב קשב, שאני לא רוצה ביקורת שיפוטית בכלל, מה שנקרא גילטי אוף צ'ארג'

שמחה רוטמן:  זאת אומרת, אני מודה ואומר את זה על השולחן

שמחה רוטמן:  אני חושב שבית המשפט העליון, לפחות ברטוריקה, שביקורת שיפוטית על חוקים זה כמו שאני אבוא ואומר שאני לא רוצה שנשתמש בנשק אטומי, בכלל, לעולם

שמחה רוטמן:  אני לא רוצה

שמחה רוטמן:  למה? מי שהגדיר את הביקורת החוקתית כנשק בלתי קונבנציונאלי, היה בית המשפט העליון שלנו בפסיקותיו

שמחה רוטמן:  בוודאי שאני לא רוצה שישתמשו בנשק אטומי

שמחה רוטמן:  לפעמים אין ברירה, בואו נראה איך דואגים שאותו כפתור אדום שמשתמש בנשק אטומי מכוסה ומוגן ושצריך כמה צפנים וכמה קודים וכמה לחיצות, ושזה מאוד מאוד קשה, כדי שלא יירו בנשק האטומי הזה בטעות

עופר כסיף: גם חשוב שיהיה בידיים הנכונות

שמחה רוטמן: וחשוב שיהיה בידיים הנכונות

עופר כסיף: זאת הבעיה

שמחה רוטמן: נכון

שמחה רוטמן:  חשוב שיהיה בידיי הנכונות

שמחה רוטמן:  דיברנו על זה עת עשינו את ההשוואות הבין-לאומיות כאשר כל אחד עושה שם את הצ'רי פיקינג שלו, ואני לא מתווכח כרגע על זה כי אני מקבל גם את האמירה שלך, אדוני היועץ המשפטי, שקשה מאוד לעשות קופי-פסט

שמחה רוטמן:  חוות הדעת הזאת של קנדה שהוזכרה, מעניין, לי יש לי ויכוח כאן בתוך הבניין איתך אולי ועם עופר ועם אחרים מהאופוזיציה וגם בתוך הקואליציה על מהי התרבות הפוליטית הישראלית, איך עובדת התרבות השלטונית הישראלית, האם בישראל הממשלה שולטת בכנסת, כן או לא

שמחה רוטמן:  עשינו על זה דיונים מאוד ארוכים ואת אומרת לי במידה מסוימת שהרוצה לשקר ירחיק עדותו

שמחה רוטמן:  קנדה יספרו לי האם בישראל הממשלה שולטת בכנסת, כן או לא

שמחה רוטמן:  הם קיבלו סקירה על 20 השנים האחרונות, כמה הקואליציה יציבה או לא? לא אבל הם אמרו

שמחה רוטמן:  נו, אז הקנדים אמרו

אורית פרקש הכהן: הם לא דיברו רק על זה

אורית פרקש הכהן:  הם גם דיברו על הפוליטיזציה של השופטים

אורית פרקש הכהן:  הם מדברים כאן על כל האלמנטים של הרפורמה

אורית פרקש הכהן:  אתה עושה מניפולציה של מה שכתוב

שמחה רוטמן: אבל אורית, למה אי אפשר כל אחד לדבר בתורו בלי לקטוע? למה לקטוע? אנשים רוצים לשמוע

שמחה רוטמן:  אני רוצה לשמוע אותך

אורית פרקש הכהן: אתה עוסק בהמון נושאים

אורית פרקש הכהן:  אנחנו מנסים שיהיה דיאלוג

שמחה רוטמן: צוות הוועדה, אתם יכולים בבקשה לדאוג לה לעט ולנייר שתרשום הערות? אני לא מבין את הדבר הזה

שמחה רוטמן:  אפשר בבקשה לדבר ברצף? תודה

שמחה רוטמן:      אני אומר, כן, ביקורת שיפוטית על חוקים, כל אירוע שכזה הוא אירוע ששוב, לא רק בטרמינולוגיה שלי אלא בטרמינולוגיה של בית המשפט

שמחה רוטמן:  הבעיה הגדולה שלי היא הפער האדיר בין הטרמינולוגיה לבין חיי המעשה אבל כן, זה אמור להיות אירוע שכולנו מתפללים לעולם לא יקרה, ואם הוא קורה – סוף העולם הגיע

שמחה רוטמן:  אני בכוונה משתמש במטאפורה של נשק בלתי קונבנציונאלי בגלל שראשית, זאת מטאפורה שבית המשפט קבע ותבע, ושנית, בגלל שאחד החששות המרכזיים בשימוש בנשק אטומי, זה לא הנזק שהוא גורם למקום שאותו אתה מפציץ

שמחה רוטמן:  ההבנה הצבאית שלי כידוע היא מאוד מאוד נמוכה אבל כך שמעתי, שאפשר לייצר נזק מאוד גדול גם עם נשק לא אטומי ואפשר להחריב ערים שלמות גם עם נשק לא אטומי

שמחה רוטמן:  אם נחזור למטאפורה שלנו, אפשר להשגיח על זכויות אדם גם בלי שימוש בנשק אטומי

שמחה רוטמן:  מה הסכנה העיקרית בנשק אטומי? תגובות הנגד

שמחה רוטמן:  זו הסכנה העיקרית וזו אזהרתו של נשיא בית המשפט העליון לנדאו שאמר שאתם משתמשים בנשק שתגובת הנגד תפגע בבית המשפט

שמחה רוטמן:  הוא לא דאג לכבודם של נבחרי הציבור

שמחה רוטמן:  הוא גם דאג לכבודם כי הוא היה דמוקרט אמיתי אבל הוא בא ודיבר מתוך דאגה כנה לבית המשפט והוא אמר שאם אתם תהפכו את בית המשפט העליון לפוליטי, תגובת הנגד של הציבור ושל המערכת הפוליטית תהיה כזאת שתהרוס את בית המשפט

שמחה רוטמן:      זה היה חשש שממנו לנדאו הזהיר והחשש הזה לצערי הרב מתממש

שמחה רוטמן:  התממש ומתממש

שמחה רוטמן:  אני מרגיש שהתפקיד שלי – יהיו הציניקנים מ האופוזיציה כמה שרוצים - והתפקיד של כולנו כאן בקואליציה הוא לראות איך מצד אחד דואגים שהנשק האטומי הזה לא יהיה עם אצבע קלה על ההדק, ושנית, איך תנועת התיקון ההכרחית, שהציבור דורש מאיתנו לבצע ומה שחנוך אמר זה מדויק, שתנועת הנגד ההכרחית הזאת או תנועת התיקון ההכרחית הזאת לא תשפוך את התינוק עם המים

שמחה רוטמן:  לא תגרום לכך שבסוף לא יישאר בית משפט

שמחה רוטמן:  לכן המשימה שמוטלת על כתפינו היא מאוד מאוד מורכבת וקשה

שמחה רוטמן:  אני לפחות מנסה לגשת אליה במלוא האחריות ואני יודע שכך איתי שר המשפטים ואני יודע שאיתי כל רכיבי הקואליציה

שמחה רוטמן:  אבל בלי תנועת התיקון הזאת, אנחנו משאירים גוף שהראה עד כה שהוא פועל באופן חסר אחריות בנשק האטומי שבידיו וזה בית המשפט

גור בליי: אם יורשה לי

גור בליי:  אני חושב שיכול להיות שאדוני היושב ראש אתה לוקח את המטאפורה של הנשק האטומי קצת רחוק

גור בליי:  בסופו של דבר בדוח שאנחנו ציטטנו במסמך ההכנה שלנו, דוח של הפרלמנט האוסטרי מהשנה שעברה, שהשוו במידת ההתערבויות בחקיקה ב-17 מדינות כולל ישראל, לפי הנתון שמובא שם מידת ההתערבות בישראל היא הנמוכה ביותר

שמחה רוטמן: אני אשמח להתייחס לזה

גור בליי: אנחנו רואים מעבר לזה, שגם בהסתכלות עולמית כללית זה נכון שזה לא דבר של יום ביומו ובוודאי בית המשפט העליון מדבר על זה שמה שיצא מהמחוקק, נהנה מחזקת חוקתיות, צריך לעשות כל מאמץ פרשני כדי לא לבטל אותו וכן הלאה אבל בסופו של דבר זה הוא משהו שקורה

גור בליי:  לפי הדוח האוסטרי הזה, הוא קורה בישראל פחות מאשר במדינות אחרות

שמחה רוטמן: גור, הנקודה ברורה

שמחה רוטמן:  השאלה ברורה והיא במקומה

גור בליי: אני אוסיף עוד דבר, להקדים אולי גם את הדברים של היושב ראש

גור בליי:  ברור לגמרי – ואני אומר לחלוטין וגם אמרנו את זה בעבר – שפעמים שבית המשפט מתערב בחקיקה בצורה ישירה, זה לא ממצה את המקרים בהם מרככים חוק לפני שהוא מתקבל ולא ממצה מקרים בהם עושים פרשנויות כאלה ואחרות

גור בליי:  אבל הדברים האלה, כמו שאומרים בשיטות מחקר, ההנחה שגם בתי המשפט האחרים עושים את זה

גור בליי:  זאת אומרת, גם הפרלמנטים האחרים, גם בהם עושים מאמץ שלא לפסול וכן הלאה

שמחה רוטמן: השאלה ברורה וגם מסמך ההכנה

שמחה רוטמן:  אני אתייחס למסמך ההכנה

גור בליי: כלומר, כל הנושאים, נקרא לזה הפריפריאליים, שמשפיעים על זה, אני מניח שהם קיימים במידה כזאת או אחר - שוב, עם כל המגבלות של מבט השוואתי - גם במדינות אחרות

גור בליי:  גם אם אנחנו לא האחרונים ונגיד הדברים האלה מראים שאנחנו בשליש האחרון, לא משנה, עדיין זה אומר שאין לזה שימוש כל כך רחב בישראל

גור בליי:  אני חושב שזה מה שצריך לקחת בחשבון

שמחה רוטמן: תודה גור

שמחה רוטמן:  אני אחלק את תגובתי לשני חלקים

שמחה רוטמן:  החלק הראשון, כמו שאמרת אתה

שמחה רוטמן:  השוואה בין-לאומית זה דבר קשה מסיבה מאוד פשוטה

שמחה רוטמן:  אין באף אחת מהמדינות שסקרת או שסקר הפרלמנט האוסטרי שום דוגמה או אח ורע לחוקה שנוצרה על ידי בית המשפט

שמחה רוטמן:       אני אגיד יותר מזה

שמחה רוטמן:  כאשר יש חוקה שנקבעה על ידי העם, הוא הריבון, בהליך דמוקרטי בסופר מג'וריטי או לא בסופר מג'וריטי, במשאל עם או לא במשאל עם, בדרך בה כל מדינה בחרה לכונן את חוקתה, באספה מכוננת, בית משפט שרואה חוק של הפרלמנט או של אקט של הממשל שסותר את החוקה והוא מבטל אותו, הוא לא בית משפט אקטיביסטי אלא הוא בית משפט שעושה את תפקידו

שמחה רוטמן:  כאשר בית המשפט החוקתי בצרפת או באוסטריה פועל בהתאם לחוקה ומבטל פרלמנט, זה חלק מהתהליך

שמחה רוטמן:  זה לא נשק אטומי

שמחה רוטמן:      אתה משווה מדינה בה הכניסו את מנגנון הביקורת החוקתית ומינו את השופטים בהתאם, כמו שדיברנו, כאשר ממנים שופטים שם, תן לי מועצה חוקתית כמו בצרפת שיושבים שם נשיא ומכוח תפקידם ממונים על ידי ראש האספה והם דמויות פוליטיות לחלוטין

שמחה רוטמן:  בסופו של דבר הם חלק מתהליך החקיקה ולפעמים הם נותנים חוות דעת מקדימות

שמחה רוטמן:  הם חלק מתהליך החקיקה

שמחה רוטמן:  זה כמו שתגיד לדי כמה חוקים ועדת החוקה פסלה ולא העבירה מקריאה ראשונה לשנייה ושלישית

שמחה רוטמן:  זה גוף מובנה בתוך תהליך החקיקה

שמחה רוטמן:  במידה מסוימת בחלק מהמדינות הוא גוף מובנה, בחלק מהמקומות הוא נותן חוות דעת מוקדמת, זה חלק מהתהליך שקובעת החוקה לביקורת חוקתית, קיבל את זה ברשות ובסמכות, שופטיו ממונים בשביל לעשות את זה, תפקידו הבלעדי כמעט של בית המשפט לחוקה במדינות האלו, אם הם לא יבטלו חוקים, בשביל מה הם יושבים שם? זה לא הנשק האטומי

גור בליי: בחלק מהמדינות זה בתי משפט עליונים

שמחה רוטמן: אני אומר שברוב המדינות שנסקרו בסקירה שלך, באוסטריה, אלה מדינות עם חוקה ובית משפט לחוקה

שמחה רוטמן:  יש מספר מאוד קטן ומצומצם כאשר אחת מהן זו בריטניה, שם לא קורה בכלל

שמחה רוטמן:  יש מדינות שגם כאשר בית המשפט לחוקה או בית המשפט העליון מקבל את הסמכות לעשות את זה, דיברנו על שוודיה, זה לא קרה מעולם

שמחה רוטמן:  יש דוגמאות מגוונות

שמחה רוטמן:      אני אומר מעבר לזה

שמחה רוטמן:  כאשר הדבר הזה הוא כלי נשק שהוא חלק מתורת הלחימה הרגילה, הוא נשק קונבנציונאלי, פסילת חוק במדינה עם חוקה, עם בית משפט לחוקה כאשר הגדרת תפקידו היא לבקר את הליכי החקיקה של הפרלמנט, זה לא נשק בלתי קונבנציונאלי לפסול חוקים

שמחה רוטמן:  זה חלק מהאירוע

שמחה רוטמן:  זאת לא פגיעה בדמוקרטיה כי מה שהוא מיישם זה את רצון המכונן, המחוקק

שמחה רוטמן:  זה מה שהוא עושה

עופר כסיף: זה בדיוק הוויכוח

עופר כסיף:  אתה לא יכול להניח את זה כהנחת יסוד

שמחה רוטמן: ברור שזה הוויכוח

עופר כסיף: אתה מציג את זה כאילו זו הנחת יסוד

עופר כסיף:  לא המסקנה

שמחה רוטמן: להזכירך, אני מציע החוק ואני מציע טיוטת החוק

שמחה רוטמן:  באו אלי בטענות שאני הולך להביא למליאה את אותו חוק בטרומית

שמחה רוטמן:  אנחנו מנהלים את הדיון העקרוני ואני מנסה להסביר מה עומד בבסיס

שמחה רוטמן:  ברור שזה בוויכוח ואתה בתורך תגיד את דעתך אבל אני מציג את התזה כי בסופו של דבר אנחנו מנסים לעמוד מה עומד מאחורי טיוטת הנוסח שנמצא כרגע בפני הוועדה

שמחה רוטמן:  יקיימו את הדיון

שמחה רוטמן:  אם עמדתי תתקבל, עמדתי תתקבל

שמחה רוטמן:  אם נכניס שינויים, נכניס שינויים

שמחה רוטמן:  אם הוועדה תצביע, הוועדה תצביע

שמחה רוטמן:  ברור שמה שאני אומר זו עמדתי

שמחה רוטמן:  אני לא מדבר עכשיו בשם הוועדה אלא אני מדבר בכובע המציע

דבורה ביטון: ועדה שיש בה רוב לקואליציה

שמחה רוטמן: לא, אני מציע שניתן רוב לאופוזיציה לחוקק חוקים

דבורה ביטון: צריך להיות שיקול דעת ולא פוליטיקה

גור בליי: אדוני היושב ראש - - -     

שמחה רוטמן: יש אולי סקירה משווה באיזו מדינה האופוזיציה מחוקקת חוקים? אולי נעשה?     

אורית פרקש הכהן: רוטמן, יש הרבה דוגמאות איך לא הורסים דמוקרטיה

אורית פרקש הכהן:  אתה עושה סלט ירקות כאן

דבורה ביטון: אתה מטעה כאן ציבור שלם שצופה בך

גור בליי: רק חידוד

גור בליי:  בכל זאת בישראל – בין אם תאמר מכוח הכובע המכונן שלה ובין אם מכוח הסמכות הבלתי מוגבלת של הפרלמנט לפי שמגר – שניהם הרי בבנק המזרחי אמרו, כל אחד והגישה שלו, ש"כאשר כותבים בחוק יסוד: כבוד האדם וחרותו, אין פוגעים בזכויות שלפי חוק יסוד זה אלא בחוק ההולם את ערכיה של מדינת ישראל שנולד לתכלית ראויה ובמידה שאינה עולה על הנדרש או לפי החוק האמור מכוח הסמכה מפורשת בו"

גור בליי:  שניהם אמרו, גם שמגר, מכוח זה בית המשפט יכול לפסול חוקים

גור בליי:  גם לפי גישת שמגר

גור בליי:  זה לא שבית המשפט פעל בחלל ריק

גור בליי:  אני מבין שזה נתון בוויכוח

שמחה רוטמן: זה נתון בוויכוח

גור בליי: יש כאן איזושהי תשתית

שמחה רוטמן: גור, אתה צודק אבל אני אומר דבר מאוד פשוט

שמחה רוטמן:  כשהתחיל אתמול דיון אם ללכת לעבר, אתה הערת, ובסדר גמור הערת, שאפשר ללכת לדבר על העבר

שמחה רוטמן:  אני חושב שהעבר הוא חשוב כדי להבין איך הגענו למצב ולזהות את התקלות

שמחה רוטמן:  אבל בסופו של דבר עכשיו אנחנו יושבים ומנסים להגיד מה ההסדר הטוב למדינה ומהבחינה הזאת אנחנו באים ומנסים להציג - כמו שאמרתי כשגלעד האשים אותי ואני אמרתי גילטי אז צ'ארג' - ואני חושב שהרטוריקה של בית המשפט שאומרת שזה נשק בלתי קונבנציונאלי, צריך ליצוק לה תוכן

שמחה רוטמן:      אפשרות אחת היא להצטרף לאמנה למניעת הפצת נשק אטומי ולצורך העניין להיות כמו הולנד או בריטניה או ניו זילנד כאשר אנחנו פשוט אומרים נקודה, סוף פסוק, בית משפט לא מבטל חוק

שמחה רוטמן:  יכול להיות אי תאימות אבל לא מבטל

שמחה רוטמן:  או שזה כתוב בהוראה מפורשת בחוקה כמו בהולנד או בלוקסמבורג בה אין הוראה אלא פרקטיקה

שמחה רוטמן:  אפשרות אחת היא להגיד שאני לא רוצה שנשק בלתי קונבנציונאלי יירה אפילו בטעות אי פעם ולכן אצלי האופציה הזאת לא תהיה בכלל

שמחה רוטמן:  זאת אפשרות אחת

שמחה רוטמן:  אפשרות שנייה, אותה בחרתי כאן בהצעת החוק, בטיוטה, לומר שהיא תהיה אבל היא תישמר

שמחה רוטמן:  אגב, גם השר לוין, אולי עם מגבלות אחרות ואנחנו מתווכחים על השאלה כמה סורגים יהיו בחדר שמוגן בשתי כספות ומתי לעשות בו שימוש

שמחה רוטמן:  השימוש בזה צריך להיעשות באמת רק כשכלו כלו כל הקיצים, גם בגלל הנזק שהדבר הזה מייצר וגם בגלל תגובת הנגד שהדבר הזה מייצר

שמחה רוטמן:       אלו שתי הסיבות בגללן אני חושב - וזה מה שעומד בבסיס טיוטת הצעת החוק – שהשימוש בכלי הזה צריך להיעשות רק כשכלו כל קצי הקיצים

גור בליי: משהו לא ברור לי

גור בליי:  אדוני היושב ראש, אני לא מבין

גור בליי:  אני מדבר במבט צופה פני עתיד

גור בליי:  משהו אני לא מבין בעמדתו של היושב ראש

גור בליי:  אם אני מבין את מה שאתה אומר, אתה אומר במדינות אחרות עיגנו את זה בצורה מאוד מאוד ברורה - - -     

שמחה רוטמן: לא

שמחה רוטמן:  זה לא מה שאני אומר

גור בליי: יש בית משפט לחוקה

שמחה רוטמן: אבל לא את זה

שמחה רוטמן:  אני אומר שאלה שני אירועים אחרים

גלעד קריב: איך מה שאתה אומר מתחבר עם פסקת החסינות? אתה רוצה ליצור מצב שגם אסור לו לדון

שמחה רוטמן: גלעד, אנחנו מנסים לנהל דיון

שמחה רוטמן:  למה אתה צועק? תקשיב

שמחה רוטמן:  או שאנחנו רוצים לנהל דיון ענייני או שאנחנו רוצים לנהל דיון בצעקות

שמחה רוטמן:  אתמול דיברת כ-20 דקות ואני עכשיו מנסה לענות לך כדי להסביר את הרציונל

שמחה רוטמן:  לא יתכן שתפתח את הדיון בצעקות

גלעד קריב: אתה לא נותן תשובה

עופר כסיף: יש גם נציגי ציבור לא מיוצג שרוצים להגיד את דעתם

עופר כסיף:  זה לא רק שלכם הבית הזה

קריאה: תדבר בכבוד הראוי בבקשה

קריאה:  אתה נמצא כאן בוועדה

שמחה רוטמן: תודה

שמחה רוטמן:  אני לא מבקש הגנה מאף אחד

שמחה רוטמן:  הוא בא בטענות לניהול הדיון

שמחה רוטמן:  אני כאן והוא יכול לבוא אלי בטענות

שמחה רוטמן:  אני משתדל להגן על כבודם של חברי הכנסת

שמחה רוטמן:  אני לא זקוק לעזרה בהגנה על כבודי

גור בליי: משהו לא ברור לי אדוני היושב ראש

גור בליי:  אתה מסביר שלשיטתך הסיבה שבישראל הביקורת היא שיפוטית, היא המקום האחרון מה-17 מדינות שהושוו

שמחה רוטמן: לא

שמחה רוטמן:  טבלה משלה

גור בליי: אבל אתה אומר את זה בגלל שלשיטתך אתה אומר שהדברים לא הוסדרו

שמחה רוטמן: אתה רוצה שנדבר על הפרדת הרשויות, אני מוכן

גור בליי: לא

גור בליי:  אני שואל משהו אחר

גור בליי:  אתה אומר שהדברים בארץ לא הוסדרו בצורה מלאה ובמדינות אחרות זה הוסדר ולכן כאן זה דבר מאוד מאוד חריג

גור בליי:  אבל עכשיו אתה בא להסדיר את זה

שמחה רוטמן: אני עונה

שמחה רוטמן:  אני אומר שדמוקרטיות אחרות, חלקן בחרו בין היתר מהסיבות שעליהן אנחנו מדברים

שמחה רוטמן:  אני אגיד את זה בצורה יותר פשוטה, במחילה

שמחה רוטמן:  השופט לנדאו ענה לשאלה הרטורית, איך הוא היה כותב חוקה אם הוא היה יכול לכתוב חוקה לבד ושאף אחד לא מפריע לו

שמחה רוטמן:  הוא אמר שאני לא הייתי מייצר ביקורת שיפוטית מהותית

שמחה רוטמן:  פרוצדורלית – כן, 61 – כן, קצת דומה למה שאמר כאן אתמול עורך דין שפטל, אבל זה לחלוטין ברור, נספור אצבעות

שמחה רוטמן:  לא לייצר מצב שבו הרוב עומד אל מול בית המשפט

שמחה רוטמן:  לסיטואציה הזאת התייחס לאחרונה פרופ' מאוטנר

שמחה רוטמן:  זאת עמדה שמרנית במדינות שאינן מדינות שיש בהן חוקה נוקשה, שאז העמדה השמרנית שונה

שמחה רוטמן:  צריך להגיד את האמת

שמחה רוטמן:  אבל במדינות שאין בהן חוקה נוקשה, בין אם מדובר בחוקה שהפרלמנט עצמו יכול בקלות יחסית לשנות ובין אם מדובר בחוקה שמונעת ביקורת שיפוטית או מקשה עליה, התפיסה המשטרית היא שבמאבק רשויות בין בית משפט לבין הרוב בציבור שבא לידי ביטוי בפרלמנט, הקרב הוא גרוע, הוא לא טוב, הוא מייצר נזקים

גור בליי: אבל הרוב המכריע של הדמוקרטיות בחרו בכיוון הזה

גור בליי:  כולם טועים?     

שמחה רוטמן: גור, אני חייב לומר לך, לא יתכן שכאשר אני מביא דוגמאות, אני לא חייב להיות לפי הרוב המכריע של הדמוקרטיות

שמחה רוטמן:  אפשר להתווכח ולדון על השאלה מה הרוב המכרי עשה ויהיו כאן מומחים גדולים ממנו

שמחה רוטמן:  אני תמיד מתקשה לדבר על משפט חוקתי או בכלל משפט משווה כשפרופ' איינהורן יושבת כאן

שמחה רוטמן:  במקום גדולים אל תעמוד

שמחה רוטמן:  אבל אפשר לדון ולדבר על המדינות שם בחרו ואיזה מנגנונים הם יצרו, ואפשר לדבר על ההשוואה של מדינות הקונטיננט במדינות המשפט המקובל שהן לא כל כך רבות

שמחה רוטמן:  אנחנו משווים, כאשר אנחנו מדברים על מדינות האיחוד האירופי, שרובן המוחלט הן מדינות של משפט סיביל לאו ולא של משפט קומן לאו, לבוא ולדבר עליהן ועלינו כיושבים באותה רובריקה של ביקורת כאשר אצלן מנגנוני בחירת השופטים שלהם שונים לחלוטין ויש להן מערכת נפרדת לבית משפט לחוקה שהיא שונה ממערכת המשפט הרגילה ועוד דוגמאות

שמחה רוטמן:  כשאני מדבר על השוואה בין-לאומית, אומרים לי שיש שני בתים, אין שני בתים, באים לדבר על אלף שינויים

שמחה רוטמן:  אבל כשבאים לטעון טיעון בשם הרוב של המדינות, פתאום הכול סלט אחד גדול

שמחה רוטמן:  אז לא

שמחה רוטמן:  זה לא סלט אחד גדול

שמחה רוטמן:  מדינה בלי חוקה כתובה, אין בה ביקורת שיפוטית

גלעד קריב: מי אמר את זה?     

עופר כסיף: זה לא נכון

עופר כסיף:  גם לנדאו עצמו הכחיש את מה שאתה עכשיו אומר

שמחה רוטמן: לא נכון

עופר כסיף: אתה רוצה שאני אתן לך דוגמאות מלנדאו?     

שמחה רוטמן: לא

גלעד קריב: הפלפול הזה הוא באמת פלפול

גלעד קריב:  רגע, אני לא תוקף אותך

שמחה רוטמן: זה לא קשור לתוקף

גלעד קריב: 90 אחוזים ממדינות העולם הדמוקרטי נמצאים בעידן של הגנה חוקתית על זכויות אדם

עופר כסיף: אני מבקש להגיב לגבי לנדאו, בבקשה

שמחה רוטמן: אתה תוכל להגיב לכל

עופר כסיף: בינתיים אתה במונולוג

שמחה רוטמן: חבר הכנסת עופר כסיף, למקרה שמסגרת הדיון לא הייתה ברורה לך, היינו בשלב הצהרות הפתיחה, קיבלת את הצהרת הפתיחה שלך

עופר כסיף: כמה זמן?     

שמחה רוטמן: שלוש דקות

עופר כסיף: כמה זמן אדוני מדבר?     

שמחה רוטמן: אני לא בשלב הצהרת הפתיחה

שמחה רוטמן:  אתה כנראה לא הקשבת

עופר כסיף: בגלל זה זה מונולוג

עופר כסיף:  אתה לא סותר את מה שאמרתי

שמחה רוטמן: כנראה לא הקשבת

שמחה רוטמן:  אתמול הציג היועץ המשפטי והתחיל לדבר גם גלעד על החוק לגופו

שמחה רוטמן:  כאשר גלעד דיבר על החוק לגופו, בכלל לא הגבלתי אותו בזמן

שמחה רוטמן:  הוא דיבר כמה שהוא היה צריך

שמחה רוטמן:  לא רק שלא הגבלתי אותו אלא, גם לא קטעתי אותו

שמחה רוטמן:  מה שקורה כרגע זה שאני מנסה לדבר וזמן הדיבור שלי מתארך בגלל שאתם לא נותנים להציג תזה מסודרת כדי שהציבור, חברי הקואליציה והאופוזיציה ונציגי הציבור שנמצאים כאן יוכלו לקבל את התזה

שמחה רוטמן:  אתם שוב ושוב הולכים לאותו מקום ואתם כמו האדם שהרג את אביו ואת אימו ומתלונן שהוא יתום

שמחה רוטמן:  אתם מתלוננים על זמן הדיבור המתארך שלי אבל אם הייתם נותנים לדבר בלי הפסקה, כבר הייתי מסיים מזמן

שמחה רוטמן:  מספיק עם זה בבקשה

שמחה רוטמן:  תנו לציבור להבין מה קורה כאן

שמחה רוטמן:  זה חשוב

שמחה רוטמן:  אתם מדברים על דיון ציבורי, אתם מדברים על הידברות ואתם לא מפסיקים לסתום את הפה לפני שמדבר אחרת מכם

שמחה רוטמן:  זו בריונות

דבורה ביטון: אתה סותם את הפה של היועץ המשפטי ואתה לא נותן לו להתייחס

דבורה ביטון:  הציבור צריך גם לשמוע אותו

שמחה רוטמן: היועץ המשפטי, בבקשה, תגיד מה שאתה רוצה

שמחה רוטמן:  אני חשבתי שלא קטעתי את דבריך

גור בליי: לא

דבורה ביטון: משום מה על כל מה שהוא אמר, יש לך תשובות

שמחה רוטמן: אני מתנצל על כך שיש לי תשובות לדבריו של היועץ המשפטי, בשמי ובשם כל הקואליציה כולה ובשם כל העם היושב בציון

שמחה רוטמן:  אני מתנצל על כך שיש לנו תשובות להררי השקרים שאת מטיחה בי

דבורה ביטון: רוטמן, אלה בדיוק הזמנים שאתה לוקח

דבורה ביטון:  תן לאנשים כאן כדי שנשמע באמת מה יש להגיד, לטוב ולרע

אורית פרקש הכהן: היושב ראש, אולי נכניס את קארין בחזרה?     

שמחה רוטמן: מזמן אמרתי שהיא יכולה לחזור

אורית פרקש הכהן: אני אפילו לא יודעת מי האנשים שיושבים כאן

שמחה רוטמן: אפשר בבקשה לשים לב להערתו של היועץ המשפטי לפרוטוקול, שהוא לא נקטע בדבריו? דבי ביטון גם על זה טרחה להגיד לפרוטוקול דברים לא נכונים

אורית פרקש הכהן: הדברים הלא נכונים כאן, הם שלך

אורית פרקש הכהן:  תפסיק למתג אותנו

אורית פרקש הכהן:  זאת כן התייחסות למה שאמרה כאן חברת הכנסת

אורית פרקש הכהן:  אנחנו באמת לא יודעים מי יושב כאן, עם כל הכבוד

אורית פרקש הכהן:  נשמח לשמוע מי האנשים שיושבים כאן

ארז מלול: חבל, זה דיון מרתק

ארז מלול:  חבל שאתם הורסים את כל הכיף

שמחה רוטמן: אני לא מבין את העניין

שמחה רוטמן:  מה זה הדבר הזה? חברת הכנסת דבי ביטון, למה את לא נותנת לדבר?     

דבורה ביטון: אל תתייחס אלינו כאל כיתה טיפולית

דבורה ביטון:  תשתכלל קצת

דבורה ביטון:  מה נסגר?      

שמחה רוטמן: דבי, את לא מפסיקה לקטוע, את לא מפסיקה להפיץ שקרים, אני לא מבין את העניין הזה

שמחה רוטמן:  לא קטעתי את היועץ המשפטי

דבורה ביטון: אני לא יכולה לשמוע את המילה שקרים

דבורה ביטון:  תשמור אותה לעצמך כי אני לא רוצה להתבטא כך

דבורה ביטון:  אני לא מדברת בשפה הזאת

שמחה רוטמן: תודה רבה

דבורה ביטון: תודה לך

דבורה ביטון:  לפחות תכבד את עצמך

שמחה רוטמן: תודה רבה חברת הכנסת דבי ביטון

שמחה רוטמן:  אני אומר שהשוואה למדינות אחרות, בעיניי, כמו שאמרתי, היא לקויה

שמחה רוטמן:  אני חושב שמדינה בלי חוקה ובלי הסמכה מפורשת של בית משפט לפסול חוקים, לא אמורה להיכנס לשום השוואה עם מדינת ישראל

שמחה רוטמן:  אתה צודק לחלוטין, אדוני היועץ המשפטי, שכאשר אנחנו כאן כן מסמיכים את בית המשפט העליון בצורה מפורשת לפסול חוקים, אנחנו חייבים לוודא – בעיניי, וזו התזה שעומדת בבסיס טיוטת הצעת החוק שלי - שבאמת מתייחסים לזה כמו אל אירוע של נשק אטומי

שמחה רוטמן:  אני חושב שהרטוריקה של בית המשפט העליון, בניגוד למעשיו, היא נכונה וצריך להתייחס לדבר הזה כאל אירוע של נשק אטומי

שמחה רוטמן:  המקבילה, מבחינתי, ואם אנחנו הולכים למחוזות המשפט העברי, סנהדרין שהורגת פעם ב-70 שנים נקראת סנהדרין חובלנית או קטלנית, תלוי בזמן, או 70 שנה או שבע שנים

שמחה רוטמן:  זאת אומרת, אירוע של הוצאה להורג של אדם, צריך להבחין היטב – אנחנו בפרשת ואלה המשפטים – בין המסורת שלנו ומה שקורה בבית המשפט העליון הישראלי

שמחה רוטמן:       מי שקורא את פסוקי התורה עלול לחשוב כאילו כל הזמן הורגים אנשים

שמחה רוטמן:  מות יומת, מות יומת, מות ימות

שמחה רוטמן:  זה ימות, זה ימות, זה ימות

שמחה רוטמן:  זה סקילה, זה שריפה, זה הרג, זה חנק

שמחה רוטמן:  קוראים את הפסוקים ואומרים שכל הזמן הורגים אנשים

שמחה רוטמן:  מה באה ואמרה המסורת שלנו? מה פתאום, לא הורגים אנשים, סנהדרין שהורגת פעם ב-70 שנים היא סנהדרין קטלנית

שמחה רוטמן:  מחזיקים רטוריקה מאוד תקיפה, והנה, אני רואה את חיוכו של גלעד שיטען שלכן הוא ממשיך במסורת האמיתית של עם ישראל

שמחה רוטמן:  מדברים ברטוריקה מאוד תקיפה על מה צריך להיות דינו של פלוני ושל אלמוני ובפועל לא משתמשים בנשק הבלתי קונבנציונאלי של להוציא אדם להורג אפילו לא פעם ב-70 שנים או פעם בשבע שנים אלא במקרים נורא נורא נדירים

שמחה רוטמן:      לעומת זאת, מה שקורה אצלנו ברטוריקה של בית המשפט שלנו, זה בדיוק הפוך

שמחה רוטמן:  ברטוריקה מתערבים רק בחוסר סבירות קיצוני שבקיצונים, מתערבים רק בחוקים כשזה נשק בלתי קונבנציונאלי ואז אתה דווקא מגלה שנשק בלתי קונבנציונאלי יורה כמו אקדח קפצונים

שמחה רוטמן:  חמש פעמים בשנה

קריאה: 20 פעמים ב-30 שנים?     

שמחה רוטמן: חמש פעמים בשנת 2017

אורית פרקש הכהן: כל הטענות שלך נכונות על השימוש בסבירות

גלעד קריב: 22 פעמים ב-30 שנים

גלעד קריב:  על מה אתה מדבר?      

אורית פרקש הכהן: כל הדברים האלה מוכיחים למה ריסוק מערכת המשפט לא נכונה

שמחה רוטמן: חמש פעמים בשנה אחת

גלעד קריב: די עם המטאפורה המיותרת הזאת

גלעד קריב:  22 פעמים ב-30 שנים

גלעד קריב:  תראה, בעולם המדומיין שאתה בורא עם שותפיך בא לכאן עורך דין מכובד ופשוט מפיץ פייק ניוז

גלעד קריב:  פייק ניוז, אתמול, על פסיקות בית המשפט העליון ואז זורק אמירה לחלל האוויר

גלעד קריב:  די עם השטויות האלה

גלעד קריב:  בית המשפט העליון של מדינת ישראל פסל 22 חוקים וסעיפי חוק ב-30 שנים

גלעד קריב:  אם זו פסילה סיטונאית, טוב, נו, אבל אלה המספרים

עופר חוגי:  וכמה חוקים לא עלו?     

גלעד קריב: אדוני, זה בדיוק הרעיון

עופר חוגי: זה לא יעבור בג"צ

עופר חוגי:  זה לא יעבור בג"צ

גלעד קריב: אדוני, תקשיב

גלעד קריב:  בתרבות חוקתית המשפט זה לא יעבור בג"צ – ואגב, אני לא נגד אם חבר הכנסת רוטמן מצביע, ובצדק, לא בפסילת חוקים אבל למשל בשימוש בעילת הסבירות

גלעד קריב:  אם חבר הכנסת רוטמן בא לומר לנו שדברים שצריך להשתמש בהם בצמצום במרוצת השנים, מכל מיני סיבות, הורחב בהם השימוש, בסדר

גלעד קריב:  אז בוא נשב ונדבר איך מחזירים את השימוש לפרופורציות

גלעד קריב:  זה לא מה שקורה כאן

שמחה רוטמן: תודה

שמחה רוטמן:  אתה במענה למענה להערת ביניים בזמן שאני מדבר

שמחה רוטמן:  תודה

שמחה רוטמן:  בוא נשים את מסגרת הזמנים

שמחה רוטמן:  אולי צריך לקצוב לדבר הזה 10 שניות

שמחה רוטמן:  משהו סביר

גלעד קריב: זאת התקדמות

גלעד קריב:  זאת רפורמה חשובה

שמחה רוטמן: רפורמה חשובה מאוד

שמחה רוטמן:  תביא לזה אישור של 15 שופטים

שמחה רוטמן:  אני אומר שזו התזה

שמחה רוטמן:  אם אתה שואל אתי מדוע אני חושב שבגלל שבכנסת הישראלית, בניגוד להרבה מאוד פרלמנטים בעולם, יש ייצוג לכל קבוצת מיעוט, בגלל שאצלנו אין שיטת בחירות שמדירה מיעוטים רבים, אז הפרלמנט שלנו משקף דעות ומגוון שכאשר אתה חוסם את החלטותיו, אתה מייצר בעיה דמוקרטית קשה בהרבה מאשר כאשר אתה חוסם החלטה של פרלמנט שנבחר - - -     

גלעד קריב: המיעוטים בישראל מיוצגים במוסדות?     

שמחה רוטמן: גלעד, השם ישמור ויציל

גלעד קריב: באמת השם ישמור ויציל

גלעד קריב:  בזה אנחנו מסכימים

גלעד קריב:  השם ישמור ויציל

שמחה רוטמן: מצוין

שמחה רוטמן:  בעזרת השם

שמחה רוטמן:  אני אומר שהפרלמנט אצלנו עובד בצורה אחרת

שמחה רוטמן:  הממשלה אצלנו, בניגוד למדינות אחרות בעולם - בהן יש לרשות המבצעת יכולת פעולה עצמאית מאוד מקיפה כמו בארצות הברית – אצלנו זה לא קיים

שמחה רוטמן:  על כל העברה תקציבית צריך אישור בוועדת כספים

שמחה רוטמן:  כל חקיקה קובעת עונש

שמחה רוטמן:  אם אנחנו מדברים על הדוגמה של החוקה הקשיחה של ארצות הברית שמגבילה את השלטון, זה נכון, אבל מצד שני ב-אגזקוטיב אורדר בארצות הברית את היכול לעשות פחות או יותר מה שאתה רוצה

שמחה רוטמן:  אצלנו הממשלה, על כל צעד ושעל, יש פיקוח

שמחה רוטמן:  אפילו כשהיה כאן חוק הקורונה, על כל דבר אנחנו הכנסנו עוד ועוד שלייקעס של פיקוח ובקרה פרלמנטרית

שמחה רוטמן:       השיטות שונות אבל אחרי השקלול הכולל של כל השיטות, התזה העומדת בבסיס טיוטת הצעת החוק שאני מניח בפני הוועדה ואבקש את הצבעתה באיזשהו שלב כשנשלים את הדיון בה, התזה הזאת אומרת - - -     

גלעד קריב: מתי להערכתך?     

שמחה רוטמן: לא יודע

גלעד קריב: שבוע? שבועיים? אני פשוט רוצה לעדכן את בית הנשיא

גלעד קריב:  הערכה

גלעד קריב:  אין הערכה?     

עופר כסיף: הארכה ב-א'

שמחה רוטמן: גלעד, כשאני אזדקק לשירותיך לעדכן את בית הנשיא, אני מבטיח שאעשה זאת

גלעד קריב: לפני תענית אסתר? אחרי תענית אסתר?     

עופר כסיף: שאלה

עופר כסיף:  אתה מגיב למה שאומר היועץ המשפטי וגם אני מבקש להגיב

שמחה רוטמן: בוודאי תוכל להגיב

עופר כסיף: תוך כדי דיאלוג

שמחה רוטמן: אני אנסה

שמחה רוטמן:  אני מנסה לסגור את הפרק בנושא הזה כדי שכן תוכל לעשות את זה

שמחה רוטמן:       אני אומר שמבחינת התזה, אני חושב שהיא מאוד מאוד חשובה

שמחה רוטמן:  אני חושב שהתזה הזאת תשליך גם כשנדבר עכשיו על כמה שופטים

גור בליי: העילה

שמחה רוטמן: גם כשנדבר על העילה וגם כשנדבר על מקור הסמכות לעילה

גלעד קריב: ופסקת החסינות?     

שמחה רוטמן: אנחנו עוד לא שם

שמחה רוטמן:  יהיה לזה מסמך הכנה נפרד

שמחה רוטמן:  אתה קורא לה פסקת חסינות

שמחה רוטמן:  אולי נפתח הצעה לשמות שונים

גלעד קריב: לא

גלעד קריב:  אנחנו נפצל את זה כדי שאנשים ידעו, שאזרח ישראל ידעו

גלעד קריב:  זאת לא פסקה אחת

שמחה רוטמן: נכון

גלעד קריב: יש מנגנון של התגברות כמו שקיים בקנדה ויש מנגנון של למנוע מבג"צ בכלל לדון בעניין וזה מה שאתה מציע

שמחה רוטמן: נכון

גלעד קריב: שלא קיים בקנדה

גלעד קריב:  כדאי שהציבור ידע מה כוללת הצעתך

שמחה רוטמן: גלעד, חבל לי מאוד שאתה מכנה את נשיא בית המשפט העליון לשעבר בשמות לא נעימים

שמחה רוטמן:  מי שקרא לזה פסקת התגברות וטען שזה המודל הקנדי והכניס אותה לחוק יסוד: חופש העיסוק, היה הנשיא ברק

שמחה רוטמן:  אני פשוט מאמץ את הטרמינולוגיה שלו

גלעד קריב: אין ספק

שמחה רוטמן: אני לא מצליח להבין מדוע אתה בא אלי בטענות

שמחה רוטמן:  יכול להיות, אתה צודק, שזה אולי גם דבר שצריך לשנות ממורשת ברק

שמחה רוטמן:  הכינוי לפסקה שנמצאת בחוק יסוד: חופש העיסוק, שהוכנסה לבקשת ברק והוא אמר שהוא מאמץ בזה את המודל הקנדי, מסתבר, לפי שיטתך, שזה לא נכון ולכן זה חמור מאוד

שמחה רוטמן:  אגב, גם שם, גם בקנדה אפשר לחסן מראש מפני התערבות שיפוטית ולא רק שהם עשו את זה אלא הם עשו את זה על כל חקיקת הפרלמנט שלהם בחוק אחד

אלעזר שטרן: אולי כדאי להזמין את פרופ' קוטלר

שמחה רוטמן: בקוויבק, נכון

גור בליי: אבל במשטר הפדרלי לא השתמשו שם מעולם בפסקת ההתגברות

שמחה רוטמן: לדעתי השתמשו

גלעד קריב: לא

גור בליי: בפדרלי, לא

גלעד קריב: רק באונטריו

גור בליי: בפדרלי, לא, אבל לא הגענו לשם

שמחה רוטמן: לא הגענו לשם

אלעזר שטרן: אולי נזמין את פרופ' קוטלר

אלעזר שטרן:  הוא היה שר המשפטים הקנדי

שמחה רוטמן: אתל חזרת אחרי שאישרתי לך לחזור והדבר הראשון שאתה עושה, אתה מפריע שוב

אלעזר שטרן: לא

אלעזר שטרן:  להציע לך

אלעזר שטרן:  פרופ' קוטלר, אתה יודע מי זה

אלעזר שטרן:  אתה כל הזמן מדבר על קנדה

שמחה רוטמן: חבר הכנסת אלעזר שטרן, אני קורא אותך לסדר

אלעזר שטרן: בסדר, אבל תזמין את פרופ' קוטלר

שמחה רוטמן: אני קורא לך לסדר פעם שנייה

אלעזר שטרן: בסדר

אלעזר שטרן:  תזמין את פרופ' קוטלר

שמחה רוטמן: אני קורא לך לסדר פעם שלישית

יואב סגלוביץ': שמעתי שהוא בארץ

אלעזר שטרן: אני אצא, אבל אתה תזמין אותו

שמחה רוטמן: תצא בבקשה

שמחה רוטמן:  ואגב, אם יש לך דברים בלו"ז, אתה לא צריך שאני אוציא אותך

שמחה רוטמן:  אתה יכול פשוט לצאת

שמחה רוטמן:      (חבר הכנסת אלעזר שטרן יוצא מאולם הוועדה)     

שמחה רוטמן: אני באמת מציע את שירותיי לסידור לו"ז לכל חבר כנסת שמעוניין בכך

יואב סגלוביץ': רעיון טוב, אבל הפוך

שמחה רוטמן: לא

שמחה רוטמן:  תודה

שמחה רוטמן:  שנייה, אני מסיים את דבריי

יואב סגלוביץ': יש פה כינוס לגבי ערכי מגילת העצמאות

יואב סגלוביץ':  כדאי שתקפוץ לשם

חץ-דוד עוזר: יש כאן אנשים שלא מקבלים כסף כדי להגיע לכאן להגיד את מה שהם רוצים להגיד

שמחה רוטמן: עורך דין חץ-דוד

שמחה רוטמן:  עם כל הכבוד, אני מסכים ושמח שבאת להשמיע את דבריך

חץ-דוד עוזר: בפעם הרביעית

שמחה רוטמן: מאוד יכול להיות אבל בסופו של דבר - - -     

חץ-דוד עוזר: זה לא אמור להיות ויכוח סתם על קשקושים

חץ-דוד עוזר:  זו ועדה שאמורה לקיים דיון ומקיימת כאן בלבול מוח

שמחה רוטמן: אני מבקש, זה לא מכובד

יואב סגלוביץ': אתמול על פחות מזה יצאתי בקריאה ראשונה, שנייה ושלישית

שמחה רוטמן: נכון

חץ-דוד עוזר: תודה אדוני

חץ-דוד עוזר:  אני מתנצל

שמחה רוטמן: תודה

שמחה רוטמן:  זה מה שעומד בבסיס

שמחה רוטמן:  אולי בדיון אחר נקיים - שווה לעשות במסגרת הדיונים, אולי כאשר נגיע לפסקת ההתגברות, אולי בנפרד - דיון על ההיסטוריה, על כוונת המחוקק ואיך אני מבין את סעיף 8

שמחה רוטמן:  אני חושב שהדיון על ההיסטוריה הוא פחות חשוב כי אנחנו כן מנסים לייצר כאן

שמחה רוטמן:  אני אומר שאני הייתי רוצה לחיות במדינה בה הכנסת מחוקקת, הממשלה מושלת ובית המשפט שופט והסיטואציה שבה בית המשפט מתערב בחקיקת פרלמנט היא, כמו שאמרתי, נשק בלתי קונבנציונאלי שעדיף שלא ייעשה בו שימוש לעולם וצריך לצמצם אותו למינימום ולייצר עליו כמה שיותר מחסומים ובלמים כי זה באמתה חריג של החריג של החריג של הכלל

שמחה רוטמן:  זה הרושם בבסיס

שמחה רוטמן:  האם שמתי יותר מדי מחסומים, האם זה עלול לגרום לכך שגם שבאמת יהיה צריך אותו לא יהיה ניתן לעשות בו שימוש – על זה נדבר בעזרת השם בהרחבה

יואב סגלוביץ': אתה מדבר על איך לחסום, אבל לפני כן בוא נראה איך לחוקק

יואב סגלוביץ':  מה שאנחנו אומרים כל הזמן מהו חוק יסוד, בוא נעשה את חוק יסוד: החקיקה

יואב סגלוביץ':  כל הזמן אומרים לא

יואב סגלוביץ':  זה הבסיס לכל הדיון אבל לא מגיעים אליו כי לא רוצים לדבר עליו

שמחה רוטמן: גם על זה אני חושב שעניתי פעמים רבות בהרחבה ולכן אני לא אחזור על התשובה הזאת

שמחה רוטמן:  אם אתה צריך, אני אשלח לך את פרוטוקול הדיון בו עניתי לשאלה הזאת

יואב סגלוביץ': אתה לא ענית לשאלה

יואב סגלוביץ':  אמרת אחר כך

שמחה רוטמן: עניתי לא אחת תשובה

יואב סגלוביץ': אמרת אחר כך

שמחה רוטמן: לא נכון

יואב סגלוביץ': מה אמרת?     

שמחה רוטמן: לא עכשיו

שמחה רוטמן:  אני אשלח לך את הפרוטוקול

יואב סגלוביץ': אחרי הדיון על ההשלכות הביטחוניות או לפניו?     

שמחה רוטמן: אני אשלח לך את הפרוטוקול

שמחה רוטמן:  תודה רבה

שמחה רוטמן:       חברי כנסת שרוצים להתייחס בקצרה לנושא, מה שנקרא הקונספט, אני חושב שזה באמת חשוב מאוד שנפתח מסמך ההכנה של היועץ המשפטי בקונספט הזה

שמחה רוטמן:  טוב ותודה שהוא הציג את זה ונתן לי גם את ההזדמנות להציג את הקונספט

שמחה רוטמן:  אני חושב שכדאי שננהל דיון קצר על הקונספט לפני שנצלול לפרטים

שמחה רוטמן:  מי שלא מקבל את התזה הזאת, בסדר, שיתנגד, אני לא יכול לשכנע על עצם התזה יותר ממה שעשיתי או יותר ממה שאני מנסה

שמחה רוטמן:  בהחלט חשוב לשמוע גם את העמדות, גם של המומחים וגם של חברי הכנסת

שמחה רוטמן:       אני מציע שב-25 הדקות שנותרו לנו עד סוף הדיון היום, ננסה לעשות בנושא הזה של הקונספט סוג של ריצ'רץ', חברי כנסת ומומחים

שמחה רוטמן:  אני מציע שהדובר הראשון - ידבר ממוקד ובקצרה – ידבר עובד חוגי

שמחה רוטמן:  הוא מגיע מספר ימים ומאוד מעונין להגיד את הדברים, בקצרה וממוקד

שמחה רוטמן:  אני מזכיר שאנחנו מדברים על הקונספט של האם בית משפט צריך לבטל חוקים ואיך אתה רואה את זה

עופר חוגי: בוקר טוב, תודה רבה

עופר חוגי:  פעיל שכונות מדרום תל אביב

עופר חוגי:  ראשית, אני רוצה להגיד לך, שמחה, שבאתי במיוחד לחזק אותך ואת הקואליציה

עופר חוגי:  תמשיכו

עופר חוגי:  אל תתכופפו ותעשו את מה שצריך כי דמוקרטיה, עד לרגע זה, אין במדינת ישראל

עופר חוגי:  הדמוקרטיה ניתנת בבג"צ

עופר חוגי:  אני אתן לכם דוגמה

עופר חוגי:  חוק המסתננים כאשר למעשה בג"צ פסל וסירס

עופר חוגי:  דרך אגב, הוא פסל וסירס בלי לתת אחריות כי הסיפור עם המסתננים – חוץ מהסבל של תושבי דרום תל אביב ושכונות מצוקה רבות – מה שקרה זה בעלות של מיליארדי שקלים בנושא המסתננים, כאשר כל מוסדות החינוך שהיום נמצאים בדרום תל אביב, כל גני הילדים שבונים – הם על חשבון כל הציבור

עופר חוגי:  זאת אומרת, הבעיה, הפסיקה והפסילה של סביר או לא סביר, מידתי או לא מידתי, בג"צ לקח לעצמו את הסמכות בלי לתת אחריות

עופר חוגי:      דרך אגב, בג"צ פסל את חוקי המסתננים בשלוש כנסות שונות ובשלוש ממשלות שונות

עופר חוגי:  כלומר, הלכנו להצביע, הקימו ממשלה, עשו חוק, בא בג"צ ואמר לא סביר, לכו תשנו את החוק

עופר חוגי:  שוב הלכו לבחירות, הקימו ממשלה, בא בג"צ ואמר לא סביר

עופר חוגי:  תיקנו ובסוף סירסו

עופר חוגי:      מר גור היקר, אני פונה אליך, ולחבר הכנסת קריב

עופר חוגי:  אני הייתי בהרבה דיונים בכנסת

עופר חוגי:  דרך אגב, זה בהתנדבות, אין לי עמותה, בגלל מה שקורה הייתי חייב לעלות היום לירושלים כדי לחזק אתכם

עופר חוגי:  אתם אומרים לי בג"צ פסל 22 חוקים

עופר חוגי:  אתה יודע בכמה דיונים אני ישבתי, שם יושבים היועצים המשפטיים בוועדה ואומרים שזה לא יעבור בג"צ, אל תעלו את זה?     

גלעד קריב: מצוין

עופר חוגי: כלומר, הרבה חוקים בכלל לא עלו כי אמרו שבג"צ יפסול אותם

גלעד קריב: כי אמרו שזה לא חוקתי

עופר חוגי: לא חוקתי, לא סביר

עופר חוגי:  עזוב את החוקתי

עופר חוגי:  אם אתם רוצים לדעת, בג"צ פועל לא על פי חוק אלא על פי הסבירות

עופר חוגי:  זה בית המחוקקים, זה הבית של העם, הכנסת היא הבית של העם

עופר חוגי:  אנחנו הולכים להצביע אבל בסוף בא לי בן אדם, גוף שלא נבחר, הם בוחרים את עצמם, משכפלים את עצמם

עופר חוגי:      רציתי לדבר על הרבה נושאים אבל התבקשתי להיות קצר

עופר חוגי:  אני אשאל אתכם שאלה

עופר חוגי:  בג"צ כביכול דואג למדינה היהודית והדמוקרטית

עופר חוגי:  אתם כל הזמן אוהבים להגיד יהודית ודמוקרטית

עופר חוגי:  נכון? אז מה בפסיקה של בג"צ יהודי כדי לחייב את בתי החולים להכניס חמץ בפסח?      

רון כץ: אבל הוא לא חייב

עופר חוגי: אני רואה בבג"צ

עופר חוגי:  בעיראקית אומרים גם 

עופר חוגי:  וגם אתה צודק

עופר חוגי:  אתה צודק, עצור, קצר

עופר כסיף: כך הוא מדבר לחבר כנסת? יש גבול

רון כץ: מגילת העצמאות אומרת את זה

עופר חוגי: לא ידעתי שהוא חבר כנסת

עופר חוגי:  סליחה

רון כץ: לא נפגע

רון כץ:  הכול בסדר

עופר חוגי: בלשון שלהם, הדמוקרטית

עופר חוגי:  לפיד שזו מפלגה דמוקרטית, גנץ שזו מפלגה דמוקרטית, בבג"צ שופטי בג"צ בוחרים את שופטי בג"צ, הם הדמוקרטים

רון כץ: גם זה לא נכון

עופר חוגי: אבל אנחנו לא דמוקרטים

עופר כסיף: אי אפשר להגיד דברים כאלה

שמחה רוטמן: חברי הכנסת, אתם מתנפלים על דובר

רון כץ: מה הוא אומר?     

עופר חוגי: אני אסביר לך מה אני אומר

קריאה: אז מה אם הוא לא אומר כמוכם? תנו לו לדבר

שמחה רוטמן: תנו לשמוע עמדה שאתם לא אוהבים

שמחה רוטמן:  מה קרה?     

רון כץ: אנחנו נשמח לשמוע אותה אבל לא הבנו מה הוא אומר

קריאה: אתה לא חייב להבין מה שהוא אומר

קריאה: אתה תכף תבין הכול

קריאה:  תן לי לסיים ותגיד לו תודה

עופר חוגי: אני רוצה להגיד עוד משהו

עופר חוגי:  אתם מסבירים לנו שמצביעי הימין הלכו להצביע והם לא יודעים למה להצביע

עופר חוגי:  אז בואו אני אגלה לכם משהו

עופר חוגי:  יריב לוין נבחר בעשירייה הראשונה

עופר חוגי:  אני חבר ליכוד

עופר חוגי:  גילוי נאות

רון כץ: לא היה ספק

עופר חוגי: יופי

עופר חוגי:  יותר טוב מהקופיקו שקפץ מכאן

שמחה רוטמן: לא

שמחה רוטמן:  לא

שמחה רוטמן:  די

שמחה רוטמן:  עובד, לא

רון כץ: נראה לי שאתה מתבלבל

עופר חוגי: אנחנו בוחרים

עופר חוגי:  אתם לועגים לאינטליגנציה שלנו

קריאה: אף אחד לא לועג לאינטליגנציה שלך

עופר חוגי: אנחנו בחרנו ביריב לוין

רון כץ: אף אחד לא לועג לך ואתה לא תבוא לכאן ותעליב חברי כנסת ולא משנה אם אתה מסכים איתם או לא מסכים איתם

שמחה רוטמן: רון, תודה

עופר חוגי: בג"צ בשנת 2023 - - -     

שמחה רוטמן: לא, עובד, תודה

עופר חוגי: יש לי עוד מה לומר ואני הולך

שמחה רוטמן: לא

שמחה רוטמן:  אני לא יכול

שמחה רוטמן:  תודה

שמחה רוטמן:  אני מצטער

שמחה רוטמן:  תודה

עופר חוגי: אתם רוצים שריון למזרחי אחד? על מה השריון למזרחי אחד? אנחנו בשנת 2023

דבורה ביטון: אבל יש שופט מזרחי

קריאה: איזה ראש מפלגה מזרחי היה בראשות הליכוד?     

רון כץ: מתי בליכוד ראש הממשלה היה מזרחי? מתי בליכוד היה לכם מנהיג אחד מזרחי?     

עופר כסיף: היחיד שהיה, זרקו אותו

קריאה: תפסיקו לבזבז זמן

קריאה:  תפסיקו עם זה, בבקשה

רון כץ: אל תיתן הערות לחברי הכנסת

רון כץ:  זה טיפ ממני

שמחה רוטמן: חבר הכנסת רון כץ, תודה

רון כץ: הוא יעיר לי?      

שמחה רוטמן: אני המעיר לך

רון כץ: אתה יכול

רון כץ:  הוא לא יכול

שמחה רוטמן: אתה בבריונות סתמת כאן פה לדובר

רון כץ: למי?     

שמחה רוטמן: לדובר

רון כץ: לאיזה דובר? זה שהעליב חבר כנסת?     

שמחה רוטמן: אני הערתי לו והפסקתי לו את הדיבור ואתה סתמת לו את הפה

רון כץ: אבל עדיין נתת לו לדבר עוד דקה וחצי

שמחה רוטמן: לא נכון

רון כץ: אני אוציא את הפרוטוקול

שמחה רוטמן: תוציא את הפרוטוקול

שמחה רוטמן:  אתה סתמת לו את הפה בבריונות

רון כץ: אני מסתכל על תגובת היועץ המשפטי

קארין אלהרר: אדוני היושב ראש, השמועה אומרת שהתגעגעת אלי, אז חזרתי

שמחה רוטמן: מאוד

שמחה רוטמן:  מאוד

שמחה רוטמן:  גם כשאת פה, אני מתגעגע

קריאה: זכות הדיבור שלי שנרשמתי לפני שבוע וחצי הגיעה? אני רק שואל מתי

קריאה:  אני רשום לפני שבוע וחצי

שמחה רוטמן: תודה רבה

שמחה רוטמן:  חבר הכנסת עופר כסיף, אתה רוצה להתייחס לסוגייה של עקרון הביקורת החוקתית?     

עופר כסיף: כן

עופר כסיף:  בהחלט

שמחה רוטמן: אנחנו בריצ'רץ'

שמחה רוטמן:  תזכור, יש עוד דוברים

עופר כסיף: אני אנסה לקצר

עופר כסיף:  כמה פעמים אני העליתי את הנושא של מה שמכונה המשפט הטבעי כמקור של חקיקה וכמקור של פסילת חוקים

עופר כסיף:  בשפה אחרת , אם נרד ממרומי האולימפוס, משפט טבעי אומר שיש גם עקרונות שהם קודמים בשם הדמוקרטיה, עקרונות יסוד שהם קודמים והם בסיס שממנו נגזרות פסילות למשל, גם כאשר מדובר בהחלטות שאינן על פי חוקה או חוקי יסוד

עופר כסיף:  אתה איתי היושב ראש?     

שמחה רוטמן: שומע כל מילה

עופר כסיף: אני כבר הזכרתי את התקדימים למשל של בג"צ בז'רנו, של קול העם, של שייב – לא הזכרתי אגבל אני מזכיר עכשיו - של ירדו

עופר כסיף:  אבל אני רוצה גם להזכיר את ההחלטה של אותו שופט המכונה שמרן ימני, לנדאו

שמחה רוטמן: ארבעת אלה שהזכרת, זה ביטול חוק?     

עופר כסיף: לא אבל מדובר גם על ביטול החלטות

שמחה רוטמן: לא

שמחה רוטמן:  כאן לא מדובר

שמחה רוטמן:  כאן מדובר על ביקורת חוקתית על חוקים

שמחה רוטמן:  בוא נמקד

עופר כסיף: נכון, אבל אנחנו יודעים איפה אנחנו נמצאים

שמחה רוטמן: אני משתדל שנמקד את הדיון

שמחה רוטמן:  ביקשתי להעיר לעניין

עופר כסיף: אם לא תפריע לי, תאמין לי שאני ממקד ומסיים תוך דקה וחצי

עופר כסיף:      ההחלטה של השופט לנדאו בעניין ברגמן למשל היא החלטה של פסילת חוק כאשר נקודת המוצא הייתה הפגיעה בזכות להיבחר

עופר כסיף:  הנימוק של לנדאו עצמו היה שחוק מימון מפלגות כפי שהוא התקבל פוגע בזכות השווה להיבחר

עופר כסיף:  לא הייתה אז מה שמכונה, בצדק או שלא בצדק, מהפכה חוקתית

עופר כסיף:  מה שהניע אותו והוא השתמש בזה גם כנימוק, זה עצם הפגיעה בעקרונות יסוד של הדמוקרטיה שאמורים להיות מובנים לכל אחד

עופר כסיף:  זה היה המקור, זה המשפט הטבעי שאני מדבר עליו, גם כאשר מדובר בעיקרון הדמוקרטי

עופר כסיף:  אותו הדבר לגבי החלטה של אותו לנדאו בעניין הורדת ההתנחלות אלון מורה

עופר כסיף:  לנדאו, לא ברק, לנדאו שהוא שופט שמרן ימני שכבוד היושב ראש משתמש בשמו לא פעם ולא פעמיים ולפעמים בצדק

שמחה רוטמן: מאיפה אתה יודע שהוא ימני? לשופט יש עמדות פוליטיות?     

עופר כסיף: אני חושב שזה היה די ברור

עופר כסיף:  דרך אגב, אתה, כשהיועץ המשפטי דיבר על אנשי מקצוע, באותה פעם שבצד השני חשפו את תשע הפעמים שקטעת אותו, אתה אמרת פוליטיקאים

עופר כסיף:  אתה ייחסת לכל השופטים, אתה, לא אני, לשופטים וליועצים המשפטיים, אמרת שהם לא אנשי מקצוע, שהם פוליטיקאים

שמחה רוטמן: כמו שאמרתי את עמדתי, אני יודע

שמחה רוטמן:  אני שאלתי לעמדתך

עופר כסיף: אני לא אומר שהם פוליטיקאים

עופר כסיף:  אני אומר שיש להם עמדה פוליטית

עופר כסיף:  לפעמים היא באה לידי ביטוי

עופר כסיף:  אם אתה רוצה לצורך הדיון, אני אקרא לו שמרן לפי הקריטריונים אתה משתמש בהם ולא ימין או שמאל

עופר כסיף:       בהחלטה של לנדאו להוריד את ההתנחלות אלון מורה בבג"צ המפורסם, בהתאם למה הוא קבע את זה? הוא קבע את זה בהתאם לכללי המשפט הבין-לאומי שאין להפקיע קרקע פרטית כשאין הנמקה ביטחונית משכנעת

עופר כסיף:  כלומר, גם אם אנחנו חוזרים לדוגמאות של אותו שופט שמרן, לפני "המהפכה החוקתית" אנחנו רואים שהיו החלטות של פסילת חוקים והחלטות של הרשויות האחרות

עופר כסיף:  ממה הן נבעו? הן נבעו משני מקורות שקשורים אחד לשני, המשפט הטבעי ועקרונות הדמוקרטיה

עופר כסיף:  החוק שאתם מציעים כאן הוא חוק שסותר אפריורי את עקרונות הדמוקרטיה הבסיסיים ביותר, בנוסף לחוקים שכבר דנו בהם, אם זאת הוועדה לבחירת שופטים וכן הלאה

עופר כסיף:      לכן אפילו השימוש בלנדאו מחזק את העמדה שלנו מתנגדי החוק

עופר כסיף:  לא שלך

שמחה רוטמן: תודה רבה חבר הכנסת עופר כסיף

שמחה רוטמן:  נמצא כאן עורך הדין אברהם ראסל שלו מפורום קהלת

אברהם ראסל שלו: כן

קארין אלהרר: כל פעם שולחים מישהו אחר?     

אברהם ראסל שלו: אני רוצה לדבר על איך היעדר חוקה מצריך ביקורת שיפוטית

חץ-דוד עוזר: לא ייתנו לנו לדבר כאן

חץ-דוד עוזר:  אולי חבר כנסת יוותר ויאפשר לנו לדבר

נאור שירי: אני מוותר

אברהם ראסל שלו: כפי שידוע, בעת הקמת המדינה הייתה נהוגה בישראל השיטה הפרלמנטרית

אברהם ראסל שלו:  עד היום לא כוננה בישראל חוקה שלמה ונוקשה

אברהם ראסל שלו:  דווקא היעדר חוקה שלמה, הוא המוביל לצורך בביקורת שיפוטית רזה

אברהם ראסל שלו:  ניתן ללמוד זאת מהניסיון של שתי מדינות דמוקרטיות חוקתיות חשובות שצמחו גם הן מתוך המסורת הבריטית והן ארצות הברית וקנדה

אברהם ראסל שלו:       החוקה האמריקאית כוננה בשנת 1787, לאחר חמישה חודשים של דיונים אינטנסיביים של נציגים מ-12 מתוך 13 מדינות

אברהם ראסל שלו:  החוקה פותחת במילים: אנחנו העם

אברהם ראסל שלו:  בכך היא מבטאת את העיקרון הבסיסי שבדמוקרטיה העם הוא הריבון

אברהם ראסל שלו:  כאשר שופטי בית המשפט העליון האמריקאי פוסלים חוקים הסותרים את החוקה, הם בסך הכול מיישמים את הכללים שהעם מסר להם

אברהם ראסל שלו:       בפסק הדין המפורסם מרברי וורסס מדיסין, בית המשפט העליון קבע לראשונה את סמכותו לפסול חוקים

אברהם ראסל שלו:  השופט מרשל אמר: "הניסוח הספציפי של החוקה האמריקאית מחזק את העיקרון הבסיסי לכל חוקה כתובה כי החוק הנוגד את החוקה בטל"

אברהם ראסל שלו:      בקנדה שיטת עליונות הפרלמנט הייתה נהוגה עד לשנת 1982 כאשר כונן הצ'רטר הקנדי בדבר זכויות וחרויות

אברהם ראסל שלו:  בניגוד לישראל, המעבר משיטה פרלמנטרית לשיטה חוקתית נעשה בהשתתפות ציבורית רחבה

אברהם ראסל שלו:  ב-1980 ראש הממשלה טרודו האב התחיל תהליך של כינון חוקה

אברהם ראסל שלו:  הוא אסף את כל ראשי הממשלה המחוזיים פעמיים כדי להגיע להסכמה

אברהם ראסל שלו:  בנוסף, הוקמה ועדה מיוחדת של הפרלמנט לשמוע רעיונות של הציבור בעניין החוקה בה היו נציגים מכל המפלגות

אברהם ראסל שלו:  הוועדה בחנה אלפי הגשות כתובות ובעל פה

אברהם ראסל שלו:  החוקה הקנדית אומרת במפורש שהיא מהווה החוק העליון במדינה וכל חוק הסותר – הוא בטל

אברהם ראסל שלו:  הצ'רטר היום נהנה מקונצנזוס רחב

אברהם ראסל שלו:  הניסיון הקנדי מורה שמעבר משיטה דמוקרטית אחת לשנייה דורשת הסכמת העם ולא של השופטים

אברהם ראסל שלו:      בישראל הכנסת טרם כוננה חוקה שלמה

אברהם ראסל שלו:  היא לא קבעה שאזרחים הם עליונים ולא תחמה עבור בית המשפט את גבולות הביקורת השיפוטית

אברהם ראסל שלו:  החוקה האמריקאית והקנדית היא מאוד מפורטת ובת עשרות סעיפים

אברהם ראסל שלו:  הן קובעות במדויק את הסמכויות של כל אחת מהרשויות כולל בית המשפט

אברהם ראסל שלו:  ביקורת שיפוטית חזקה אינה מתאימה למצב הנוכחי בישראל

אברהם ראסל שלו:      בהיעדר חוקה מפורטת, ביקורת שיפוטית חזקה מאפשרת לבית המשפט להכניס זכויות נגזרות בלי סימוכין בלשון חוקי יסוד, בלי צורך לקבל את סמכות המחוקק

אברהם ראסל שלו:  המשמעות של ביקורת חוקתית חזקה בלי חוקה היא שחוקה היא העדפות אישיות של השופטים

אברהם ראסל שלו:  לכן, בלי להיכנס למנגנון המדויק, הביקורת בישראל לעת עתה חייבת להיות רזה עד לכינון חוקה שלמה, אם תהיה בעתיד

אברהם ראסל שלו:  תודה

שמחה רוטמן: תודה רבה עורך דין אברהם ראסל שלו

שמחה רוטמן:  חברת הכנסת קארין אלהרר, את רוצה להתייחס? אני חושב שהדברים של עורך דין שלו, אם מסכימים או לא, אני חושב שהוא מיקד מאוד את הדיון

שמחה רוטמן:  האם אנחנו מחפשים לייצר כאן ביקורת חוקתית רחבה, מקיפה יותר, או קלה יותר, או להקשות על הדבר הזה

שמחה רוטמן:  האם להסתכל על ביקורת שיפוטית כנשק יום הדין שמשתמשים בו, אם בכלל, לעתים מאוד מאוד נדירות, או כחלק מהפרוצדורה, כחלק מהתהליך

קארין אלהרר: אני אגיד לך אדוני, אני רואה רק את מה שקורה בבית הזה עוד לפני כינון הממשלה

קארין אלהרר:  אני רואה במה מתעסקת הקואליציה, איזה חוקים מעניינים אותה ומה תוכנם

קארין אלהרר:  בנסיבות האלה אין לי אלא להגיע למסקנה שאני חושבת שצריכה להיות ברורה לכל מי שמאמין בשלטון החוק

קארין אלהרר:  אני מכירה אותך אדוני, אתה מאמין בשלטון החוק

קארין אלהרר:  אני באמת לא מצליחה להבין איך אתה חושב שצריך לנעול את שערי בית המשפט העליון בפני ביקורת חוקתית

שמחה רוטמן: אני בעד שלטון החוק

קארין אלהרר: מקום שבו החוקים - מה שנקרא, הנייר סובל הכול – מקום שבו כותבים, אני לא מדברת על חוקי יסוד כי זה לא הנושא היום, באמת עשיתם אביוז לחוקי היסוד שטרם נצפה

שמחה רוטמן: נצפה, נצפה

קארין אלהרר: לא

קארין אלהרר:  טרם נצפה

קארין אלהרר:  אנחנו נישאר חלוקים בעניין הזה כי אני אומרת לך שהוא טרם נצפה

שמחה רוטמן: אחרי שהיית חלק מחוק יסוד: ממשלת חילופין – נצפה

קארין אלהרר: טרם נצפה

קארין אלהרר:  להזכירך, אני התנגדת לחקיקה שלו

שמחה רוטמן: אני הייתי באופוזיציה

שמחה רוטמן:  את היית חלק מממשלה כזאת

שמחה רוטמן:  ראש ממשלה עם שישה חברי כנסת

קארין אלהרר: מי שחוקק - - -     

שמחה רוטמן: מי שחוקק ואתם הוספתם עליו

שמחה רוטמן:  גם שיניתם אותו

קארין אלהרר: אגב, לא ראיתי שביטלת אותו עד כה

שמחה רוטמן: בעזרת השם, זה בלו"ז

שמחה רוטמן:  תוכנית עבודה

קארין אלהרר: אתה פשוט עסוק מדי להרוס את כל היתר

שמחה רוטמן: לא, לא להרוס

קארין אלהרר: בסדר

קארין אלהרר:  הבנתי

שמחה רוטמן: אגב, אם את מביאה איתי עכשיו בהסכמה הצעה או מטעם הוועדה או הצעה פרטית לביטול חוק יסוד: ממשלת חילופין ואנחנו יכולים להעביר אותו בוועדה בהסכמה מלאה – אני מעביר אותו מבחינתי בשלוש קריאות ביום אחד

נאור שירי: לא

נאור שירי:  אנחנו צריכים לקיים דיון מאוד מעמיק על זה

שמחה רוטמן: אני רק מודיע

שמחה רוטמן:  זרקתי אתגר

שמחה רוטמן:  שלוש קריאות ביום אחד

קארין אלהרר: חבר הכנסת רוטמן, אני לא זוכרת שנזקקת לעזרה שלי כשאתה רוצה להביא את הרפורמה הזאת

שמחה רוטמן: לא

שמחה רוטמן:  אני לא רוצה את זה בפיליבסטר

שמחה רוטמן:  אני לא רוצה פיליבסטר בחוק יסוד: ממשלת חילופין

שמחה רוטמן:  אני כמוכם, מעביר חוק קורונה ואז עושה פיליבסטר כשרוצים להעביר את אותו חוק בדיוק?     

קארין אלהרר: אני לא זוכרת שאתה נזקק לעזרה של האופוזיציה

שמחה רוטמן: נזקק

שמחה רוטמן:  בלעדיכם אני חצי בן אדם

קארין אלהרר: אני רואה

קארין אלהרר:  ממש

קארין אלהרר:  ניכר על פניך

קארין אלהרר:  אגב, שווה לדבר על זה רגע

קארין אלהרר:  נראה לי שאתם בציונות הדתית צריכים עזרה הבוקר

קארין אלהרר:  ניכר שיש מצוקה

שמחה רוטמן: כמו שאמרתי, בלעדיכם חצי בן אדם

קארין אלהרר: זה להזדמנות אחרת

קארין אלהרר:  אני אומרת לך שבסופו של דבר אתה לא היית רוצה לחיות במדינה בה לאזרח אין שום הגנה מפני כנסת שיש לה רוב, גם אם דחוק, שכותבת חוק שפוגע באזרח

קארין אלהרר:  אני יודעת, זה מייאש אותך?     

שמחה רוטמן: מאוד

קארין אלהרר: דמיין לך כמה אותי, שאני יושבת כאן בדיונים שעות על גבי שעות

קארין אלהרר:  כבר חודש וחצי אתה מקיים דיונים ואתה לא באמת בא בנפש חפצה כדי לשמוע

שמחה רוטמן: זה עגום

קארין אלהרר: שמע, לעשות הצגות כולנו יודעים

נאור שירי: זה עגום

נאור שירי:  לא מקשיב לשום דבר

שמחה רוטמן: זה עגום קארין שאת מדברת שלוש דקות על כמה אני לא נותן לך לדבר

נאור שירי: אתה לא נותן לאחרים לדבר

קארין אלהרר: זה לא מה שאמרתי

קארין אלהרר:  אתה רואה שאתה לא מקשיב?     

חץ-דוד עוזר: תנו לנו לדבר

קארין אלהרר: אמרתי שאתה לא בא בנפש חפצה

קארין אלהרר:  לתת לי זמן על השעון, שגם את זה אתה לא תמיד עושה אבל נניח שאתה עושה את זה היום, זה לא אומר להידבר

קארין אלהרר:  זה אומר שנתתי לך זמן, סימנתי וי, בואי נתקדם הלאה ואז אני אציג טבלאות לאומה, הנה, תראו, היה דיון

קארין אלהרר:  זה לא דיון חבר הכנסת רוטמן

קארין אלהרר:  כשאתה רוצה, אתה יודע לקיים דיון

קארין אלהרר:       עכשיו אני אומרת לך שיש איזה גל של פופוליזם שעוטף אותנו בבניין הזה ואתם אומרים שהרוב קבע, בחרו אותנו, בחרו אותנו כדי למשול

קארין אלהרר:  כן

קארין אלהרר:  אתה יודע, בחרו אתכם כדי לטפל ביוקר המחייה, בחרו אתכם כדי לטפל בביטחון האישי

שמחה רוטמן: משפט אחרון

קארין אלהרר: לא בחרו אתכם כדי לייצר חקיקה שפוגעת באזרחים

קארין אלהרר:  תתעסקו טיפה יותר ברווחת האזרחים ואז אולי יהיה פחות צורך בביקורת שיפוטית של בית המשפט העליון

שמחה רוטמן: תודה רבה

שמחה רוטמן:  עורך הדין חץ-דוד עוזר

חץ-דוד עוזר: תודה רבה אדוני

חץ-דוד עוזר:  קודם כל, הערה קטנה

חץ-דוד עוזר:  סנהדרין שמוציאה להורג פה אחד, ההוצאה להורג בטלה

חץ-דוד עוזר:  פה אחד לביטול חוקים, ביטול החוק גם צריך להיות בטל

חץ-דוד עוזר:       יש לי מה לומר

חץ-דוד עוזר:  אני חוקר משטרים, אני חוקר כבר הרבה מאוד שנים, אני גם פעיל פוליטי, אני עוסק בזכויות אדם, בהגנה על כבוד האדם וחרותו, אני הגשתי הרבה בג"צים בנושא הזה ויודע מה קורה היום בבית המשפט העליון

חץ-דוד עוזר:  אני מגיע לכאן כיועץ משפטי של מפלגת עלה ירוק שבבחירות עמדתי ברשותה

חץ-דוד עוזר:      ספציפית לגבי השאלה לדיון, האם צריך פונקציה שבוחנת את הכנסת ואת חוקי הכנסת

חץ-דוד עוזר:  לפי תורת ישראל יש לנו שבע מצוות בני נוח

חץ-דוד עוזר:  זאת לא חובה שעם ישראל מחיל רק על עצמו אלא הוא מחיל אותה על כל העולם ומי שלא מקיים שבע מצוות בני נוח, זה עם שעם ישראל מעיד אותו להשמדה

חץ-דוד עוזר:       יש לנו עוד את יציבות התורה שאנחנו מבחינתי כעם, יש לנו חוקה ואני לא רואה איך מישהו כאן היה מציע לשנות את התורה

שמחה רוטמן: אני חייב למחות על האמירה הזאת

שמחה רוטמן:  אני לא מכיר את זה שיש עם מיועד להשמדה

שמחה רוטמן:  זה ביטוי שאני לא מבין מאיפה הוא בא

חץ-דוד עוזר: זה עם שלא מקיים שבע מצוות בני נוח, גם לפי הרמב"ם

שמחה רוטמן: אני חייב למחות

שמחה רוטמן:  תסיים בבקשה את דבריך

שמחה רוטמן:  אני חייב למחות על האמירה הזאת

חץ-דוד עוזר: שאול המלך הודח על אי ביצוע טבח

חץ-דוד עוזר:  מכיוון שהוא מלך, הוא הודח על זה שהוא לא מקיים מצוות מהתורה

חץ-דוד עוזר:      בעם שלנו, אם כבר מדברים על משפט טבעי, כדאי לדבר על משפט התורה כי משפט התורה זה המשפט שנותן הכי הרבה זכויות לעם, שחושב על חופש הרבה יותר מהמשפט הטבעי ואנחנו לא צריכים להתרחק עד כדי דוברי האנגלית ולעולם הנוצרי שכאן משום מה החליטו לקדש אותו כאילו העולם הזה הוא איזה צדיק גדול

חץ-דוד עוזר:  ראיתי מה העולם הזה עשה בעולם עם החוקים של המשפט הטבעי שלו ב-500 השנים האחרונות

חץ-דוד עוזר:  אני לא מקדש אותו בשום צורה

קארין אלהרר: הגענו לדוד המלך

חץ-דוד עוזר: כן, תודה גברתי שאת מזלזלת

קארין אלהרר: לא מזלזלת

חץ-דוד עוזר: בניגוד לאחרים, אני מגיש בג"צ

חץ-דוד עוזר:  אני היום הגשתי בג"צ נגד הכנסת

חץ-דוד עוזר:  היום בבוקר

חץ-דוד עוזר:  החלטה הזויה של יושב ראש הכנסת לפיה אם מפרים את הרוב באופן שוויוני, זה מותר

שמחה רוטמן: תודה רבה

חץ-דוד עוזר: רגע, אדוני, מותר לי לדבר

נאור שירי: תן לו לדבר

חץ-דוד עוזר: אני רוצה לדבר

שמחה רוטמן: עורך דין חץ-דוד, תודה

חץ-דוד עוזר: אני רוצה לומר את דעתי על הדיון

חץ-דוד עוזר:  למה אסור לי לומר?     

שמחה רוטמן: כי אני מדבר עכשיו

חץ-דוד עוזר: אפילו אסור לי לומר שאני תומך ברפורמה? אפילו את זה אסור לי לומר?     

שמחה רוטמן: אני מדבר עכשיו

נאור שירי: למה אתה בא לקחת לו את המיקרופון? תנו שנייה לבן אדם לדבר

חץ-דוד עוזר: דיברתי דקה

שמחה רוטמן: עו"ד חץ-דוד, תהיה בשקט בבקשה

שמחה רוטמן:  אני רוצה לתת לו עוד עשר שניות לדבר כי זה מה שנשאר לנו עד לתחילת המליאה

שמחה רוטמן:  אני רק אומר שאתה לא תגיד בבקשה, הערתי מיידית על מה שאמרת, האמירות על השמדת עמים, שזה כמובן בעיה מאוד קשה והייתי צריך לעצור אותך אז

שמחה רוטמן:  אתה לא תגיד בוועדה כאן בכנסת החלטה הזויה של יושב ראש הכנסת

שמחה רוטמן:  אתה תדבר בכבוד על יושב ראש הכנסת, בייחוד שהוא לא כאן

חץ-דוד עוזר: יושב ראש הכנסת הקודם וגם הנוכחי

שמחה רוטמן: לא משנה

חץ-דוד עוזר: אני רוצה לומר לכם שבית המשפט העליון לא קיים, אין בית משפט עליון, אין הגנה על זכויות יסוד

חץ-דוד עוזר:  על מה אתם מדברים בכלל? על מה אתם מדברים? אתה מגיע לבית המשפט העליון, הוא בכלל לא דן לגוף העניין

חץ-דוד עוזר:  הוא מפחד

שמחה רוטמן: תודה רבה

חץ-דוד עוזר: הוא לא דן

חץ-דוד עוזר:  הוא מעיף אותך על הסף בלי לדון

שמחה רוטמן: אנחנו מסיימים את הדיון להיום בגלל תחילת המליאה

שמחה רוטמן:  אנחנו נשוב ונתכנס כאן בעזרת השם ביום ראשון

חץ-דוד עוזר: אני מבקש שתרשום שאני לא סיימתי את דבריי ושיינתן לי להשלים אותם

שמחה רוטמן: הישיבה הבאה ביום ראשון

שמחה רוטמן:  אנחנו נפרסם לוח זמנים

שמחה רוטמן:  בעזרת השם בשעה 09:30

שמחה רוטמן:      ישיבה זו נעולה